Poslije niza optužbi o miješanju Rusije u prošlogodišnje američke predsjedničke izbore, pojavljuju se i prvi dokazi o mogućim pokušajima Moskve da utiče na britanski referendum o napuštanju Evropske unije. Istraživači su otkrili desetine hiljada naloga na društvenim mrežama na kojima su promovisane poruke protiv Unije ili su se podsticale političke i rasne tenzije.\nDva dana uoči pobjede kampanje za odlazak iz Evropske unije u junu prošle godine, na Tviter nalozima iz Rusije postavljeno je gotovo 45 hiljada poruka o Bregzitu, uglavnom protiv unije. Dan posle referenduma, na većini njih više nije bilo aktivnosti.\nIstraživanje Univerziteta Kalifornije u Berkliju i Univerziteta Svonsi u Britaniji pokazuje da ti nalozi nisu prethodno bili uključeni u debatu o Bregzitu. Britanska izborna komisija i jedan parlamentarni odbor su u svijetlu novih dokaza pokrenuli odvojene istrage.\n“Rusija se miješa da bi podrila povjerenje u političke institutucije i vodeće medije u zapadnim zemljama. Širenje lažnih vijesti na lažnim nalozima na Tviteru i Fejsbuku moramo da posmatramo kao stvarnu prijetnju za našu demokratiju”, kaže Demijan Kolins, predsedavajući odbora britanskog parlamenta.\nAmeričke obavještajne agencije zaključile su da je Rusija naložila kampanju širenja propagande da bi poremetila predsjedničke izbore 2016. godine. Predsjednik Rusije Vladimir Putin demantovao je te navode, dok je američki predsjednik Donald Tramp prošle nedelje rekao da mu vjeruje. Britanska premijerka Tereza Mej nedavno je imala drugačiju poruku za Moskvu.\n“Rusija pokušava da informacije koristi kao oružje… angažuje državne medijske organizacije da podmeću lažne priče i prepravljane fotografije da bi podstakli podjele na zapadu”.\nJedan od primjera je korisnik Tvitera, navodno iz Teksasa, koji je postavio fotografiju muslimanke koja, kako se čini, ignoriše žrtvu terorističkog napada na Vestminster u martu. Druge fotografije, koje nisu prikazane, pokazuju da je žena očigledno bila traumatizovana. Tviter je kasnije objavio da je nalogom upravljano iz Rusije.\n“To rade da bi podstakli rasne tenzije”, smatra Kolins.\nTviter je američkom Kongresu predao detalje o gotovo tri hiljade naloga povezanih sa ruskom Agencijom za istraživanje interneta, sa sjedištem u ovoj zgradi u Sankt Peterburgu, iz koje navodno stotine ljudi širi propagandu. Međutim, u to nisu uključeni samo ljudi. Istraživači na Gradskom univerzitetu u Londonu otkrili su mrežu od 13.500 botova, operativnih u vrijeme glasanja o Bregzitu.\n“Oni su retvitovali ili duplirali sadržaj stvarnih, veoma polarizovanih korisnika, koji su tvitovali ostrašćene poruke. To nisu obični ljudi koji su govorili o Bregzitu”, kaže Marko Bastos sa Gradskog univerziteta u Londonu.\nUniverzitet nije istraživao porijeklo spornih botova. Međutim, poslanici evropskih parlamenata i američkog Kongresa navode da Kremlj, po svemu sudeći, koristi društvene medije da bi posijao podjele. Tviter i Fejsbuk saopštili su da sarađuju u istrazi, ali su pod pritiskom da urade još više.


NEMA VIŠE LETNJEG I ZIMSKOG RAČUNANJA VREMENA! EVROPSKI PARLAMENT UKINUO POMERANJE KAZALJKI NA SATU: Evo kada će evropske zemlje to raditi poslednji put! | vesti-info.rs\n26. марта 2019. Planeta\nEvropski parlament u utorak je velikom većinom glasao za okončanje pomeranja kazaljki na satu u EU od 2021. godine.\nPrema predloženom amandmanu, zemlje koje planiraju da ostanu trajno u letnjem računanju vremena trebalo bi da svoje satove poslednji put pomere poslednje nedelje u martu 2021. godine, dok bi one koje preferiraju zimu trebalo da to učine zadnje nedelje oktobra 2021. godine.\nNakon današnjeg glasanja Evropski parlament je spreman za dalje pregovore s Savetom ministara.\n„Pre donošenja odluke o tome koje će standardno vreme primenjivati, države članice treba da sprovedu javna savetovanja kako bi uzele u obzir želje građana. Takođe u odabiru vremenske zone svakako su relevantni geografski faktori i specifičnosti regija u kojima se nalaze pojedine države članice.\nZa sprovođenje ove Direktive potrebna je međusobna saradnja država članica kako bi se na usklađen i koordiniran način donele odluke o predviđenom standardnom računanju vremena. Potrebno je uspostaviti koordinacijski mehanizam koji će se sastojati od po jednog imenovanog predstavnika iz svake države članice i jednog predstavnika Komisije. U okviru koordinacijskog mehanizma trebalo bi da se razmotri i oceni potencijalni učinak odabira standardnog vremena država članica na funkcionisanje unutrašnjeg tržišta.\nKako bi se izbegli poremećaji u saobraćaju, komunikacijama i drugim sektorima, države članice trebalo bi najkasnije do 1. aprila 2020. da obaveste Komisiju u slučaju da nameravaju da promene svoje standardno vreme poslednje nedelje u oktobru 2021.“, rekao je hrvatski poslanik u EP-u Davor Škrlec.\nEU, Pomeranje sata, računanje vremena, sat, vesti


Tema: Opasni bankarski trojanac Acecard sakriven u igri na Google Play\nIstraživači iz kompanije Lookout otkrili su malver Acecard u bezazlenoj igri sa kartama Black Jack Free, u Googleovoj prodavnici aplikacija Play.\nIgra Black Jack Free (com.bjack.free) se pojavila prošle nedelje na Google Play, ali je ubrzo otkrivena i prijavljena Googleu. Međutim, aplikacija je sa Google Play uklonjena tek posle četiri dana, a za to vreme instalirana je na najmanje 5000 uređaja.\nBlack Jack Free omogućava korisnicima da besplatno igraju poker, koristeći samo virtuelni novac. Međutim, novac koji mogu izgubiti korisnici ove igre je pravi, jer ona krišom instalira drugu aplikaciju koja prikazuje prozore preko legitimnih aplikacija banaka i popularnih aplikacija kao što je Facebook ili Skype. Korisnika treba prevariti da unese korisničko ime i lozinku za svoj online bankovni račun, kao i informacije o kreditnoj kartici.\nAko ste među onima koji su instalirali Black Jack Free, trebalo bi da potražite i uklonite i ovu drugu aplikaciju. Pored toga, trebalo bi da promenite lozinke za svoje naloge.\nOsim što krade korisnička imena i lozinke za online bankovne naloge i informacije o kreditnim karticama korisnika, Trojanac može da presreće SMS poruke i preusmeri ih komandno-kontrolnom serveru, da šalje SMS poruke oponašajući vlasnika uređaja, da prosleđuje pozive, zaključava ekran uređaja, i briše podatke korisnika sa uređaja, ako za to dobije komandu.\nMalver Acecard su prvi otkrili stručnjaci kompanije Kaspersky Lab, u februaru ove godine. Reč je o jednom od najopasnijih, ako ne i o trenutno najopasnijem Android malveru.\nAcecard je sveobuhvatna pretnja koja ima funkcionalnosti spywarea, a može se koristiti i za fišing napade, krađu informacija, i zaključavanje ekrana koje je uobičajeno za ransomware.\nBankarski trojanci koji ciljaju aplikacije banaka i drugih servisa sa pristupom bankovnim računima i brojevima kreditnih kartica, su rastući problem, kažu istraživači Lookouta, koji su podsetili na sličan mobilni malver Marchcaban koji cilja korisnike PayPala na isti način. Kada je instaliran na uređaju, Marchaban traži na uređaju PayPalovu aplikaciju. Ako je prisutna, malver će prikazati prozor iznad korisničkog interfejsa aplikacije PayPal i prikupljati sve podatke koje korisnik unese verujući da ih unosi u aplikaciju PayPal.\n“Ovu vrstu mobilnih malvera možete uporediti sa ATM skimerima, uređajima koje kriminalci instaliraju preko čitača kartica bankomata da bi ukrali informacije o nečijoj kartici”, kažu istraživači Lookouta.


Valentina - fudbalski vihor iz Bijeljine @ InfoBijeljina \nAko Valentinu Šakotić, učenicu srednje farmaceutske škole u Loznici, upitate ko su joj uzori, ona će kao iz topa odgovoriti - Kristijano Ronaldo i Aleks Morgan. Za Ronalda nema ko nije čuo, za Aleks samo ljubitelji ženskog fudbala. A Valentina fudbal obožava od malih nogu.\nValentina je, inače, iz Donjeg Šepka, gde je odmalena volela da gleda starije dečake kako pikaju loptu. Njena ljubav pretvorila se u strast, pa je krenula i sama da igra fudbal. Sa 18 godina već je stigla do dresa seniorske reprezentacije Bosne i Hercegovine. Danas je Valentina članica ekipe Radnik Bumerang iz Bijeljine, koja se uspešno takmiči u Premijer ligi Bosne i Hercegovine.\nPored fudbala, bavila se i karateom i stigla do crnog pojasa. Ipak, draža joj je bila najvažnija sporedna stvar na svetu, a talenat i uporni rad su garancija da će napraviti uspešnu karijeru.\n- Otkako znam za sebe, gledala sam kako dečaci igraju na igralištu mesnog kluba Napredak u Donjem Šepku. Onda sam povremeno i sama igrala u petlićima, u muškoj ekipi. Kako sam stasavala, moja ljubav prema fudbalu je rasla, pa sam pre dve godine postala članica bijeljinskog premijerligaša. Imamo odlične uslove za trening i takmičenje, a sve zasluge za rad kluba pripadaju Borisu Stanišiću, vlasniku Etno-sela Stanišić, na čijem terenu treniramo i igramo utakmice - rekla nam je Šakotićeva.\nValentina igra na mestu desnog krila i desnog bočnog igrača, a zasluge za njen fudbalski razvoj pripadaju treneru Draganu Jevtiću.\n- Valentina je jedna od naših najboljih fudbalerki. Veoma je talentovana i ambiciozna, pa očekujem da će da napravi veomu uspešnu domaću i internacionalnu karijeru - rekao nam je Jevtić.\nŠakotićeva je do sada nastupala devet puta za reprezentaciju Bosne i Hercegovine do 19 godina i odigrala kvalifikacije za evropsko prvenstvo. Protiv ekipe Rumunije bila je strelac jednog gola.\n- Moj najveći uspeh do sada je nastup za seniorsku reprezentaciju Bosne i Hercegovine. Proteklog vikenda smo igrale prijateljsku utakmicu sa reprezentacijom Srbije u Staroj Pazovi i izgubile sa 0:1. Mislim da smo bile ravnopravne, ali nismo iskoristile svoje šanse - rekla je Šakotićeva.


Nemačka i Kosovo razgovarali o viznoj liberalizaciji - European Western Balkans\nAutor EWB 28. 11. 2019. 28. 11. 2019.\nZastava Kosova; Foto: Wikimedia Commons\nPRIŠTINA – Delegacija Nemačke, na celu sa ministrom unutrašnjih poslova Horst Sihoferom, razgovarala je danas u Prištini sa kosovskom delegacijom o viznoj liberalizaciji, piše Tanjug.\nPoslednji sastanaci, podseća Tanjug,na kojima se razgovaralo o uvođenju bezviznog režima kosovskim građanima, održani su početkom juna u Berlinu, uz zaključak da je “Vlada Kosova ispunila sve uslove za dobijanje vizne liberalizacije”.\nTanjug navodi da su razgovori protekli u konstruktivnoj atmosferi, uz ocenu da ovaj sastanak predstavlja važan korak ka približavanju Kosova EU.\nOsim vizne liberalizacije, tema sastanka bio je rad kosovskih institucija.\nPostoje velike šanse da će vize za građane Kosova biti ukinute 2020. godine, objavio je početkom meseca kosovski javni servis RTK. Nemačka, zemlja EU koja najglasnije podržava ukidanje viza za građane Kosova, prezeće predsedavanje Evropskom unijom 1. jula sledeće godine.\nTokom svoje poslednje posete Prištini u septembru ove godine, nemački poslanik i novoizabrani izvestilac Saveta Evrope za odnose Beograda i Prištine Petar Bajer istakao je da “nije fer da građani Kosova nemaju bezvizni režim”.\nU septembru, Komitet za građanske slobode Evropskog parlamenta glasao je u korist belog Šengena za građane Kosova.\nUvođenju bezviznog režima najoštrije se protivi pet država-članica EU koje nisu priznale Kosovo: Grčka, Kipar, Rumunija, Slovačka i Španija.\nPrepreku za uvođenje bezviznog režima predstavlja i skepticizam drugih članica EU, poput Francuske, Holandije i Belgije, koje ne daju zeleno svetlo ovom procesu, naveo je u tekstu za Euractiv ministar spoljnih poslova Kosova Bedžet Pacoli.\nNa Kosovu, prema poslednjem popisu, živi oko 1.700.000 ljudi.


U “Tozi Markoviću” počela sa radom nova linija za proizvodnju crepa – TV Kikinda\nU “Tozi Markoviću” počela sa radom nova linija za proizvodnju crepa\nNakon što je prošle godine u fabrici “Toza Marković” investirano 450.000 evra u kupovinu dva digitalna štampača za proizvodnju pločica, nedavno je sa radom počela i nova reparirana linija za proizvodnju crepa. Gradonačelnik Pavle Markov istakao je da je lokalna samouprava veoma zainteresovana za sudbinu fabrike jer se nalazi u pripremama za svojinsku transformaciju.\n-Pokrenuli smo proces izabvaljenja “Toze Markovića” jer je fabrika pre nekoliko godina bila pred zatvaranjem. Situacija ni danas nije sjajna jer je u ovo preduzeće devastirano dugi niz godina. Sadašnje rukovodstvo i svi radnici imaju težak zadatak da fabriku pripreme kako bi u budućnosti uspeli da nađu partnera koji je spreman da uloži novac i samim tim pomogne da ova firma ponovo stane na svoje noge. Za nas je važno kada se sredstva ulažu u nove investicije i osavremenjavanje proizvodnje. Ulaganje u proizvodnju je ulaganje u budućnost – istakao je Pavle Markov.\nKapacitet nove linije je dva miliona crepa mesečno , a sva proizvodnja u naredna tri meseca je prodata. Novi model se izvozi u Bugarsku, Rumuniju, Bosnu i Hercegovinu, a ima ga i na domaćem tržištu.\n-Posle 16 godina naša fabrika na tržištu se pojavila sa dva nova modela crepa “klasik” i “Velikom Kikindom “ u većem formatu. U liniju je uloženo oko dva miliona evra, a sve je urađeno uz dogovor sa većinskim vlasnikom “Srbijagasom” i sa bankama poveriocima. Nova proizvodnja je odgovor na zahteve tržišta. Imamo velika očekivanja od novog proizvoda – rekao je Vladimir Ilić, direktor “Toze Markovića”.\nIvan Đoković, pokrajinski sekretar za privredu i turizam, dodao je da je nova linija konkurentna stranim proizvođačima crepa.\n-Modernija proizvodnja omogućiće da se sa manje sredstava dobije kvalitetniji crep. Ujedno ekonomska politika u Srbiji mora da bude zasnovana na domaćim proizvodnim sirovinama, resursima, tehnologiji i domaćoj radnoj snagi – rekao je Đoković.\nFabrika radi nesmetano, a u toku su pregovori poverioca, “Srbijagasa” i Vlade Srbije o vraćanju duga.\n-Mislim da smo na dobrom putu jer smo u 2017. godinu poslovali uspešno. Pokazali smo da možemo da radimo i ispunjavamo sve obaveze koje fabrika ima, kao i deo nasleđenih obaveza. Ne možemo da ispunimo sve obaveze predviđene planom reorganizacije pa je zato neophodan nov dgovor između “Srbijagasa” i banaka – pojasnio je Ilić.\nPlanom fabrike u ovoj godini predviđena je proizvodnja i prodaja 32 miliona komada crepa i dva miliona i 100 hiljada kvadrata pločica.\n4 juna, 2018 Aleksandra Djuran\n← Druženje na “Ribolovačkom carstvu” Konkursi za poljoprivrednike vredni 20 miliona dinara →


Turska nastavila pristupne pregovore sa EU - SandzakHaber.Net , Sandžačke Internet Novine !\nNaslovna Vijesti SVET Turska nastavila pristupne pregovore sa EU\nTurska nastavila pristupne pregovore sa EU\nOd Redakcija - 5. Novembra 2013. 0 73 Podeli na Fejsbuku\ntweet egemen bagis\nBRISEL – Otvaranjem poglavlja 22, Turska je danas nastavila pregovore o pristupanju Evropskoj uniji nakon 40 meseci zastoja, što bi moglo da predstavlja prelomni trenutak u nastojanjima Ankare da se pridruži Uniji.\n“Ovo je tek početak”, rekao je turski ministar za evropska pitanja Egemen Bagis na konferenciji za novinare posle zvaničnog otvaranja poglavlja 22, prenosi AFP.\nEvropski komesar za proširenje Štefan File je, apelujući na ubrzanje pristupnih pregovora, izrazio nadu da će poglavlja 23 i 24 – o pravima i slobodama i o pravosuđu i bezbednosti – takođe biti uskoro otvorena.\n“Moramo više da se angažujemo”, rekao je File upotrebivši englesku reč “engagement” koja znači angažovanje, ali i veridbu.\n“Štefane, mi ne samo da smo spremni za veridbu, već i za venčanje”, našalio se turski ministar.\nTurska je započela pregovore sa EU još 2005. godine, a danas je otvorila tek 14. poglavlje od ukupno 35.\nPoređenja radi, Hrvatska je počela pregovore u isto vreme i već je u julu postala najmlađa članica EU.\nKLJUČNE REČIturska eu PODELI\ntweet Prethodni tekstDa li je doručak zaista obavezan?Sledeći tekstSMS DANA: Ono kada kasniš na sastanak sa devojkom Redakcija\tPOVEZANE OBJAVEVIŠE OD AUTORA


Haos u Gazi pred otvaranje Ambasade SAD: 28 mrtvih i više od 900 ranjenih Palestinaca - Index.ba\nHaos u Gazi pred otvaranje Ambasade SAD: 28 mrtvih i više od 900 ranjenih Palestinaca\nPožar izbio u jednoj od hala fabrike Sava u Bijeljini\nKako Brnabić savjetuje građane: Odvrtala sam sijalicu na lusteru u Britaniji da uštedim struju\nIzraelska vojska ubila je najmanje 28, a ranila više od 900 Palestinaca tokom protesta koji se održavaju na liniji razdvajanja Izraela i Pojasa Gaze uoči otvaranja američke ambasade u Jerusalemu, javlja Al Jazeera.\nOd 918 ranjenika, polovina je ranjena bojevom municijom, najmanje 74 bilo je mlađe od 18 godina, 23 su žene, a ranjeno je i osam novinara, saopštilo je palestinsko ministarstvo zdravlja.\nPored bojeve municije, izraelske snage su ispaljivale i suzavac na hiljade Palestinaca koji su došli da učestvuju na protestnom skupu.\nOtvaranje ambasade dešava se u vrijeme kada Palestinci obilježavaju 70. godišnjicu početka okupacije palestinskih teritorija.\nSve palestinske frakcije u Gazi su podržale poziv na, milionski marš povratka, tokom kojeg je najavljeno da će pokušati preći graničnu ogradu.\nS druge strane, Izrael je ranije upozorio palestinske stanovnike u pojasu Gaze, da će rizikovati svoje živote ako se približe granici tokom planiranih masovnih protesta povodom otvaranja američke ambasade u Jerusalemu.\nIzraelska vojska saopćila je putem letaka bačenih iz aviona da će “reagovati na svaki pokušaj oštećenja sigurnosne ograde ili pokušaja da se naudi bilo kojem vojniku izraelskih snaga odbrane (IDF) ili izraelskom civilu”, prenosi AP.\nProtest se održava uoči godišnjeg obilježavanja Nakbe, ili “katastrofe”, kojim se obilježava dan kada je država Izrael osnovana 15. maja 1948. godine, što je dovelo do proterivanja stotina hiljada Palestinaca iz njihovih sela.\nProtesti su takođe planirani u isto vrijeme kada i preseljenje ambasade SAD-a iz Tel Aviva u Jerusalem, nakon odluke Washingtona da taj grad prizna kao prijestolnicu Izraela, što je pojačalo napetosti i ljutnju Palestinaca.\nProtesti su počeli i u okupiranim gradovima Zapadne obale Ramali i Hebronu, kao odgovor na potez američke administracije. U Ramallahu se očekuje da Palestinci protestuju od centra grada do vojnog kontrolnog punkta Kalandia, glavnog sjevernog prelaza koji razdvaja Ramalu od Jerusalema.\nPrethodni članakProsinečki u četvrtak objavljuje spisak za Crnu Goru i Južnu Koreju\nNaredni članakGrabar-Kitarović u Mostaru: Oživljavaju duhovi prošlosti, ne očekujem da ćemo uskoro naći zajednički jezik


Poznat sastav Vlade Srbije: Žene na čelu deset ministarstava, Vulinu policija, Stefanoviću odbrana : Južne vesti\n15:22, 25. 10. 2020.\nNa čelu novog ministarstva za ljudska prava, ravnopravnost polova i društveni dijalog biće Gordana Čomić, kao nestranačka ličnost, a ministarstvo za brigu o porodici i demografiju vodiće Ratko Dmitrović, novinar i predstavnik pokreta SPAS na čijem čelu se nalazi Aleksandar Šapić.\nMinistarstvo kulture i informisanja vodiće Maja Gojković, dosadašnja predsednica skupštine Srbije, a na čelu ministarstvo za rad, zapošljavanje, boračka i socijalna pitanja biće Darija Kisić Tepavčević, epidemiološkinja i zamenica direktora Instituta za javno zdravlje Batut.\nMinistarstvo trgovine, turizma i telekomunikacija vodiće Tatjana Matić, dosadašnja državna sekretarka u tom resoru, a građevinarstva i infrastrukture Tomislav Momirović, predsednik kompanije Mona Hotel Menadžment.\nSiniša Mali ostaje na čelu ministarstva finansija, dok će resor privrede voditi Anđelka Atanacković, dosadašnja direktorka kompanije Prva petoletka - namenska iz Trstenika.\nZaštitu životne sredine vodiće Irena Vujović, do sada predsednica beogradske opštine Savski venac, a na čelu ministarstva pravde biće Maja Popović, bivša sutkinja i nekadašnja šefica kabineta prvog čoveka Bezbednosno-informativne agencije (BIA) Aleksandra Đorđevića.\nResor državne uprave i lokalne samouprave pripao je Mariji Obradović, dosadašnja narodna poslanica i potpredsednica SNS.\nMandatarka Ana Brnabić rekla je da ona i kandidati za ministre jedva čekaju da planove predstave Skupštini Srbije.\nPogledajte vide o tome na koji način se formira Vlada Srbije\nSpisak svih kandidatkinja i kandidata za ministarske funkcije\nMinistarstvo prosvete, nauke i tehnološkog razvoja - kandidat će biti iz SPS


FOTO-PRIČA: Sirogojno stil osvaja svet\nPosle promocije na Londonskoj nedelji mode, jakne sa etno-motivima Srbije uskoro i u Americi\nDizajner Đorđe Tamburić, koji je u svetu poznat pod umetničkim imenom Džordž Stajler, pre dve godine na Londonskoj nedelji mode predstavio se autorskom revijom jakni sa etno-motivima Srbije. Ove sezone, njegove kreacije postale su pravi hit.\nJakne su isplele pletilje iz zlatiborskog sela Sirogojna, a nose ih dame u Njujorku, Londonu, Vankuveru, Los Anđelesu, piše portal Prestiž.\nPored četiri modela u jarkim bojama, koja su izrađena od najkvalitetnije vune sa Islanda, sa petljama koje imitiraju krzno, u februaru bi trebalo da se izradi još nekoliko kako bi bila oformljena mini-kolekcija.\nDizajner je imao samo dva meseca da osmisli nešto autentično za predstavljanje u Londonu, što ga nije sprečilo da ostane dosledan stilu – da se opredeli za trikotažu, iskoristi srpske etno-motive, poigra se sa bojama i pronađe ko će sve to da isplete.\nIz domaće modne kuće „Sirogojno Style” otkrivaju da su morali da izaberu najveštije pletilje da realizuju ono što je Đorđe nacrtao, iako sarađuju sa nekoliko stotina žena. Ana Ljubojević, menadžerka ove kompanije, dodaje da je među njima i baka u devetoj deceniji života, ali i pletilja na pragu tridesetih. Kako se saradnja pokazala uspešnom, rešili su da ove zime povećaju broj kreacija.\nModna priča u ovom delu Srbije datira iz šezdesetih godina 20. veka, a i danas se kompaniji javljaju vlasnice pletenih proizvoda koje još uvek nose, iako su ih kupile pre nekoliko decenija. Topli i šareni džemperi, šalovi, rukavice, prsluci putovali su ne samo u Evropu već i u ostale delove sveta.\nOsim saradnje sa domaćom kućom, Džordž Stajler ovih dana zauzet je organizacijom promocije nove kolekcije koja će biti održana u SAD.\nMogućnost da i drugi domaći dizajneri dobiju priliku da se pokažu u ovladavanju trikotaže, za sada je samo ideja. Ana Ljubojević napominje da razmišljaju o konkursu gde bi odabrali najbolje i napravili posebnu kolekciju.\nBroj žena koje se bave pletenjem smanjen je u odnosu na period od pre nekoliko decenija. Ova veština više nije nešto što se prenosi kao deo porodičnog nasleđa sa starije na mlađu generaciju. Projekat organizacije pletilja je pokrenut u Sirogojnu 1962. godine, kako bi se ženama iz ruralnih područja omogućilo da rade, a da ne napuštaju domaćinstvo. Ideja je bila da se smanji migracija sa sela u grad, u čemu se donekle uspelo. Nažalost, broj stanovnika zlatiborskih sela se permanentno smanjuje...\nAna Ljubojević otkriva da su danas saradnice mnoge kćerke i snahe prvih pletilja, koje su sarađivale sa Dobrilom Smiljanić, žene najzaslužnije za ucrtavanje Sirogojna na modnu mapu sveta. Ona dodaje da se za rad javljaju i žene iz mnogih gradova, ali da je teško organizovati kontrolu izrade kada pletilje nisu na jednoj adresi.\nMoja priča: Srpska modna bajka u Dubaiju (VIDEO)\nUpornost i znanje – recept za uspešan start u inostranstvu\nPovezane teme: Sirogojno moda Đorđe Tamburić Srbija Zlatibor pletilje trikotaža Amerika London


Vesti online / Sport / Fudbal / Boaći: Novi gol Partizanu? Ma, samo da pobedimo...\nBoaći: Novi gol Partizanu? Ma, samo da pobedimo...\nVentarfor Crvene zvezde Ričmond Boaći rekao je da mu nije važno da ponovo postigne gol u večitom derbiju, već samo da njegov tim pobedi Partizan na stadionu u Humskoj.\nPriznaje samo pobedu: Ričmond Boaći\nVečiti derbi, 158. po redu, igra se u nedelju od 19 sati na stadionu Partizana. Aktuelni prvak Srbije derbi čeka sa dva boda više od Partizana, ali i mečom manje.\nFUDBAL Boaći propustio trening, ali biće spreman za derbi\nFUDBAL Borjan statistički najbolji golman 1. kola LŠ


Svjetski ekonomski forum osniva mrežu protiv rizika od krize - Klix.ba\nDavos Svjetski ekonomski forum osniva mrežu protiv rizika od krize\nSvjetski ekonomski forum osniva mrežu protiv rizika od krize\n25.1.2011. u 21:25\nSvjetski ekonomski forum saopćio je u utorak da osniva mrežu za pomoć kompanijama, vladama i međunarodnim organizacijama da se bolje nose sa složenim rizicima koji prijete svijetu, od sigurnosti u prehrambenom sektoru do finansijskog kraha.\nOperativni direktor američke filijale Svjetskog ekonomskog foruma Kevin Steinberg zvanično će objaviti osnivanje mreže za pomoć u srijedu, 26. januara, na otvaranju Foruma u švicarskom zimovalištu Davos, prenio je Reuters.\n"Tokom proteklih nekoliko godina svijet je bio veoma reaktivan. Javio se veći broj kriza, od finansijske do socijalne i ekonomske, a gotovo svako je imao osjećaj da se nalazi na rubu provalije i da pokušava da u nju ne padne", rekao je Steinberg.\nU okviru programa će biti uspostavljena mreža zvaničnika u kompanijama, vladama i međunarodnim organizacijama, koji će procjenjivati rizike u cilju bolje reakcije na događaje i izbjegavanje budućih opasnosti.\n4h 8min 110\nEkonomski analitičar 79\n4h 57min 79


Partizan u sredu u Čairu\nŽelezničar dočekuje crno-bele u 4. kolu plej-ofa\nPočetna / Vesti / Partizan u sredu u Čairu\nutorak, mart 16, 2021\nRaspored je tako hteo, Železničar gotovo sve derbije na domaćem terenu igra već u uvodnom delu plej-ofa. Pre dva kola dočekao je Vojvodinu, sutra uveče će se sastati sa Partizanom, a naredni rival koji dolazi u Čair, već za 10 dana, biće Metaloplastika.\nCrno-beli stižu u Niš u specifičnom momentu za domaću ekipu, posle dva vezana poraza u prvenstvu. Eventualni neuspeh u sutrašnjem duelu, značio bi definitivni kraj snova o bilo kakvom visokom plasmanu na kraju šampionata.\nDočekujemo izuzetno kvalitetnu ekipu, ali i veliki klub, jedan od najtrofejnijih na ovim prostorima. Uvek je izazov „izmeriti“ se sa najjačima u ligi, a Partizan to svakako jeste. Osetno su pojačani u odnosu na prethodnu sezonu, na skoro svim pozicijama u timu su doveli po neko pojačanje, biće prava utakmica. S druge strane, mi smo dobro iskoristili ovih 10 dana pauze u prvenstvu da se konsolidujemo u svakom smislu. Marko Milosavljević nam se osokoljen vratio iz reprezentacije, Petar Petrović se oporavio od zdravstvenih problema. Kompletni smo i imamo ogroman motiv da se iskupimo za poraz u Kragujevcu u prethodnom kolu-istakao je Đorđe Teodorović, šef stručnog štaba Železničara.\nPartizan je sa izuzetnim ambicijama ušao u ovu sezonu, u dobrom delu javnosti označen je kao favorit broj „dva“ za titulu prvaka. Igrao je dobro jesenas u grupi A, ozbiljan kiks je zabeležio u Kupu Srbije, gde je eliminisan od Obilića još pre četvrtfinala, a u prva tri kola plej-ofa ostvario je obe pobede kod kuće i doživeo poraz minimalnom razlikom od Metaloplastike u Šapcu. Ekipa Nenada Maksića je spoj mladosti i iskustva, sa igračima ozbiljnog internacionalnog, pa i reprezentativnog pedigrea, poput Strahinje Milića, Ivana Dimitrijevića i, najnovijeg pojačanja, Crnogorca Marka Lasice, ali i „biserima“ srpskog rukometa, poput Trnavca, Petrića, Mićića, ili doskorašnjih juniorskih reprezentativaca Alekse Maksića i Nikole Ivanovića, desnog beka koji je veoma kratko bio član Železničara, a ove sezone je igrački „ekslodirao“. Poslednja četiri prvenstvena okršaja u Nišu pripala su Železničaru, baš kao i oba prošlosezonska duela u ARKUS ligi, ali su crno-beli, ipak, svojevrsni dužnici Nišlijama, zbog prošlosezonske eliminacije u Kupu Srbije, posle sedmeraca...\nPartizan ove i prošle sezone su dve potpuno različite ekipe. Crno-beli su kandidati za sam vrh tabele i biće veoma interesantna utakmica, u kojoj će odlučivati i faktor sreće. Mi smo, naravno, silno motivisani, jer mislim da nam je ovo svojevrsna prekretnica i za naredni period. U slučaju pobede, sa mnogo više energije i elana ušli bismo u naredne mečeve, posebno onaj u Kostolcu koji nas čeka već u subotu-poručio je Nemanja Milovanović, levi bek „Želje“.\nSutrašnja utakmica u hali Čair, naravno bez prisustva publike, igra se od 18.30 časova, a sudiće je braća Jevtić iz Lazarevca.


TURKOVIĆ – KALABUKHOV: PUNO JE PROSTORA ZA POBOLJŠANJE ODNOSA BIH I RUSIJE | Hayat.ba\nTURKOVIĆ – KALABUKHOV: PUNO JE PROSTORA ZA POBOLJŠANJE ODNOSA BIH I RUSIJE\nZamjenica predsjedavajućeg Vijeća ministara i ministrica vanjskih poslova Bosne i Hercegovine Bisera Turković, danas je primila u nastupnu posjetu novoimenovanog ambasadora Ruske Federacije Igora Kalabukhova.\nNa sastanku je razgovarano o odnosima između Bosne i Hercegovine i Ruske Federacije, izazovima u vremenu pandemije COVID-19 i važnosti unapređenja odnosa između dvije zemlje u narednom periodu.\nMinistrica Turković je naglasila da postoji mnogo prostora za poboljšanje odnosa, te da se uz oblast ekonomije, može mnogo više učiniti na unapređenju kulturne saradnje, koja je vrlo važan segment izgradnje odnosa dviju zemalja. Također, istakla je da naša zemlja ima strateške vanjskopolitičke ciljeve koji se odnose na članstvo u Evropskoj uniji i na čijoj realizaciji se intenzivno radi, ali da istovremeno želi graditi i unapređivati odnose sa Ruskom Federacijom i drugim zemljama.\nAmbasador Kalabukhov je kazao da je kulturna saradnja važan temelj na kojem se može raditi na poboljšanju odnosa između država i naroda. U tom kontekstu, najavljen je nacrt sporazuma za uspostavljanje ruskog kulturnog centra u Bosni i Hercegovini, koji će doprinijeti unapređenju kulturne saradnje. Istakao je da Ruska Federacija podržava sve odluke u Bosni i Hercegovini, koje će biti donesene kompromisom i dijalogom unutar naše zemlje.\nNa sastanku je razgovarano i o Dejtonskom sporazumu i trenutnoj političkoj situaciji i odnosima u našoj zemlji. Sagovornici su se usaglasili da je važno da Bosna i Hercegovina, zemlja s hiljadugodišnjom tradicijom, bude ekonomski stabilnija i naprednija, te da svi građani imaju jednaka prava i mogućnosti u našoj zemlji.\nAmbasador Kalabukhov je ponovio poziv ministrici Turković da posjeti Moskvu tokom 2021. godine, kada se obilježava 25. godišnjica uspostavljanja diplomatskih odnosa između Bosne i Hercegovine i Ruske Federacije, saopćeno je iz Ureda za odnose s javnošću MVPBiH.


DŽONSON JE SIGURAN U JEDNO: Bajden će uputiti prilično teške poruke Putinu u narednih nekoliko dana\nIzvor: SrbijaDanas.com, 14.Jun.2021, 12:32\nOtkrio je i kako će NATO nastupiti prema Kini\n- Znam da će predsednik Bajden uputiti neke prilično teške poruke predsedniku Putinu u narednih nekoliko dana - izjavio je Džonson po dolasku u Brisel na samit NATO-a. Džonson je rekao i da >> Pročitaj celu vest na sajtu SrbijaDanas.com << odnosi Londona s Moskvom tek treba da se poboljšaju, prenosi agencija Rojters.\n- Uvek se nadam da će se stvari sa Rusijom popraviti, ali bojim se da je to do sada bilo prilično razočaravajuće sa stanovišta Velike Britanije - rekao je britanski premijer. Takođe je napomenuo da NATO ne želi hladni rat sa Kinom.\n- Kada je reč o Kini, mislim da niko iz Alijanse ne želi da uđe u hladni rat sa Kinom. Ali mislim da ljudi uočavaju izazove, vide stvari kojima moramo zajednički upravljati, ali vide i prilike - rekao je Džonson.\nNa pitanje o Bregzitu i njegovom uticaju na Severnu Irsku, Džonson je rekao da bi većina lidera na današnjem samitu NATO-a razumela želju Britanije da zaštiti svoj teritorijalni integritet.


Nova studija istrazuje emisije metala i toksicnih materija u elektronskim i klas\nAutor Tema: Nova studija istrazuje emisije metala i toksicnih materija u elektronskim i klas (Pročitano 1058 puta)\n« poslato: Septembar 06, 2014, 12:38:24 »\nOvo istrazivanje je radjeno na uzorcima duvanskog dima i pare elektrnoskih cigareta, koji su uzeti u prostoriji sa otvorenim prozorom. Istina, u pari elektronskih cigareta je pronadjena izvesna koncentracije pojedinih metala, ali radi se samo o 6 od ukupno 47. Pojedini metali kao sto su nikl, hrom, cink i srebro su cak bili vise koncentrovani u pari nego u dimu, ali je i dalje ta koncentracija toliko mala da je potpuno bezopasna i meri se u milijarditim delovima grama na 1h. Znaci, koncentracija ovih metala je i u elektronskim i u duvanskim cigaretama bezopasna i za korisnika i za lica u okruzenju. Ovo je isto kao da neko pokusava da nas uplasi zrncem peska koje smo mozda pojeli zajedno sa jagodom. Medjutim, protivnici elektronskih cigareta se ovoga drze ko pijani plota a niko ne pominje da je dozvoljena kolicina nikla u inhalacionim lekovima 1.5 mikrogram, sto je 10 puta vise nego u elektronskim cigaretama. Ovo znaci da treba potrositi 15ml tecnosti dnevno, kako bi se priblizili dozvoljenom limitu nikla u lekovima. Sto se hroma tice, dozvoljena necistoca u inhalacionom sistemu u medicini je 25 mikrograma dnevno, sto je naspram 28 nanograma u pari elektronskih cigareta oko 900 puta vise.\nSa druge strane, koncentracija ostalih metala kojih u elektronskim cigaretama nema uopste, u duvanskim je daleko veca od dozvoljene, pre svega olova i kadmijuma. Prilikom ovog istrazivanja, merena je ukupna kolicina metalnih cestica u prostoriji i prilikom uzimanja uzoraka duvanskig dima ona je bila 4,5 puta veca nego pre ispustanja dima. Prilikom ispustanja pare, koncentracija metalnih cestica se nije povecavala. Ovo govori u prilog tome da je kolicina cestica u isparenjima elektronskih cigareta zanemarnljiva, a narocito neskodljiva za potencijalne pasivne pusace.\nTakodje, kolicina ostalih neorganskih i organskih materija pronadjenih u pari e cigarete je 100-1000 puta manja u odnosu na duvanske, ili ih nema uopstte. Naravno, u elektronskim cigaretama nema ni 7000 otrova od cega 70 kancerogenih, odnosno nema apsolutno noceg kancerogenog.\nMozemo zakluciti da se prica koju mediji guraju o 4 puta vise metala odnosi na onih nekoliko metala cija je koncentracija zanemarljiva. Kada bi smo tim novinarima sudili za obmanu, oni bi bilo oslobodjeni krivice jer se njihova tvrdnja moze uzeti za istinu. Sa druge strane, radi so o bezobraznoj obmani i pokusaju zastrasivanja, necim sto nema nikakvih osnova. Istina je da te kolicine metala zaista postoje u elektronskim cigaratama, ali da one nisu nista sto bi treblao da nas zabrinjava i daleko manje od dozvoljenih kolicina koje su propisane za lekove koji se inhaliraju.\nOdg: Nova studija istrazuje emisije metala i toksicnih materija u elektronskim i klas\n« Odgovor #1 poslato: Septembar 06, 2014, 13:21:15 »\nCitat: LiberPrint Septembar 06, 2014, 12:38:24\n...Medjutim, protivnici elektronskih cigareta se ovoga drze ko pijani plota a niko ne pominje da je dozvoljena kolicina nikla u inhalacionim lekovima 1.5 mikrogram, sto je 10 puta vise nego u elektronskim cigaretama. Ovo znaci da treba potrositi 15ml tecnosti dnevno, kako bi se priblizili dozvoljenom limitu nikla u lekovima. Sto se hroma tice, dozvoljena necistoca u inhalacionom sistemu u medicini je 25 mikrograma dnevno, sto je naspram 28 nanograma u pari elektronskih cigareta oko 900 puta vise....\nZabopravio si da napomenesh da ove kolicine vaze za ekstra mrshave ljude (50kg), onda za nas od 100kg je puta dva ili mozemo da parimo do mile volje, a da se ne brinemo\n« Odgovor #2 poslato: Septembar 06, 2014, 23:17:58 »\nZanemaren je i onaj komentar 1.3 ml na sat pa to je i za mene brew mnogo a u okolini (od 500m ) nema da neko pari vise od mene\nMeni traje na 15h do 20h 7-8 ml i to na izmedju 1.2 do 1.8 oma


Ministar Ružić otvorio prvi Prolećni festival vina na Sajmu poljoprivrede u Novom Sadu\nPoslednja izmena:10:14:05 AM\nPMF organizuje i besplatne pripreme iz hemije\nSuzana Perić po drugi put osvojila nagradu na Ne...\nPrivredna akademija u Novom Sadu i Univerzitet u ...\nSubotica i Palić zajedno na Sajmu turizma u Beog...\nVršac na Međunarodnom Sajmu turizma u Beogradu\nTuristička ponuda Potisja na Sajmu turizma u Beo...\nLoznica predstavila turističku ponudu u Sofiji, ...\nPoziv na promociju knjige o Odžacima\nFarma Horvat iz Bačkog Petrovca napravila najbol...\nDve decenije Pršutijade u Mačkatu\nKolač iz Golubinaca kojim je zaveden Betoven naj...\nTONS na sajmu u Beogradu predstavlja turističku ...\nRekordna nedelja u Belom Blatu\nGornje Podunavlje i Kopački rit za osnovce Bačk...\nRadislav Jovanov: Konkretna podrška zadrugama da...\nZnačajna ulaganja u razvoj zemljoradničkih zadr...\nSVI PUTEVI VODE NA SAJAM TURIZMA\nObeležavanje svetskog dana turističkih vodiča ...\nBack HRANA I PIĆE VINO Ministar Ružić otvorio prvi Prolećni festival vina na Sajmu poljoprivrede u Novom Sadu\nsubota, 19 maj 2018 11:56\n- Velika čast i privilegija je otvoriti prvi Prolećni festival vina, kao jedan od bitnih segmenata 85. Međunarodnog sajma poljoprivrede u Novom Sadu - rekao je ministar državne uprave i lokalne samouprave u Vladi Republike Srbije gospodin Branko Ružić u petak, trećeg dana ove reprezentativne sajamske manifestacije, koja se održava od 15 do 21. maja 2018. godine.\n- Mislim da je veoma važno što pored domaćih izlagača ima i dosta vinara iz drugih zemalja, regiona i šire. Obaveza države je da nastavi sa subvencijama koje opredeljuje za vinogradare i vinare, jer ćemo samo na taj način uspeti da iskoristimo naše komparativne prednosti i proizvoditi još mnogo više vina, ne samo sa geografskim poreklom, već i daleko boljeg kvaliteta - dodao je ministar Ružić.\nPo njegovom uverenju mesta kao što je Međunarodni sajam poljoprivrede, kao evropski, čak svetski brend, gde se susreću ponuđači i potrošači, proizvođači i konzumentu, uz kvalitetnu asistenciju Privredne komore Vojvodine (PKV) i Privredne komore Srbije (PKS) možemo doći do toga da se onaj kvalitet koji upravo posedujemo nađe na ino tržištima, napomenuvši da se u tom segmentu radi mnogo više nego ranijih godina.\nAli, da se naša vina nađu na ino tržištima, mora se, po njegovom mišljenju, uskladiti cenovna politika, kvalitet proizvoda i konkurentnost.\n- Država u velikoj meri pomaže proizvodnju, ali je važno da kada izađete na tržište budete konkuretni kvalitetom i cenom. Zadatak PK je da spoji naše privrednike sa stranim kupcima, a na našim privrednicima je da za svoj proizvod nađu odgovarajuću ambalažu, da ga izreklamiraju i da kvalitet tog proizvoda bude praćen realnom cenom. Država ne može da bude ta, osim ako nije reč o socijalizmu, koja će opredeljivati sudbinu proizvoda koji se proizvodi u Srbiji - istakao je ministar. Ovu sajamsu manifestaciju, 85.Međunarodni sajam poljoprivrede okarakterisao je kao uspešnu, i kada je reč o broju izlagača i po broju potpisanih ugovora. Po njegovom mišljenju Novosadski sajam na čelu sa direktorom mr Slobodanom Cvetkovićem, ali i u prethodnom periodu, pokazuje svoju vitalnost i lidersku poziciju u regionu, i to ne samo po pitanju Sajma poljoprivrede.\nDr Bojana Kalenjuk: Prva generalna proba pred odlazak na 25. Kulinarsku olimpijadu\nZoran Mišković: Veliki izazov, još veća očekivanja


Tag: Vodosnabdevanje - Radio Kontakt Plus\nObezbeđena dodatna sredstva za vodovod na severu Kosova\nZUBIN POTOK - Predsednik Srbije Aleksandar Vučić izjavio je danas da je Vlada Srbije obezbedila sredstva za realizaciju izgradnje vodovoda za Kosovsku Mitrovicu, Zvečan i Zubin Potok.\nMitrovica: Centar grada bez vode zbog radova u ul. Ive Lole Ribara\nKOSOVSKA MITROVICA – Zona centra Kosovske Mitrovice od jutros je bez vode zbog radova u ulici Ive Lole Ribara, a normalizacija vodosnabdevanja očekuje se do podneva.\nMitrovica i Zvečan danas bez vode\nKOSOVSKA MITROVICA - Direktor JP „Vodovod Ibar“ Miodrag Ralić, saopštio je juče Kontakt Plus radiju da vode u Kosovskoj Mitrovici i Zvečanu neće biti danas, u periodu od 7 do 19 sati.\nZvečan i Mitrovica bez vode zbog kvara u fabrici vode u Šipolju\nKOSOVSKA MITROVICA - Zbog kvara u fabrici vode u Šipolju, Kosovska Mitrovica i Zvečan su od jutros nešto pre 8 časova bez vode, potvrdio je za Kontakt Plus radio, direktor JP "Vodovod Ibar" Miodrag Ralić.\nMitrovica i Zvečan bez vode zbog nestanka struje u Šipolju\nKOSOVSKA MITROVICA – Vodosnabdevanje u severnom delu Kosovske Mitrovice i Zvečanu prekinuto je zbog nestanka struje u fabrici vode u Šipolju, potvrdio je za Kontakt Plus radio direktor JP „Vodovod Ibar“ Miodrag Ralić.\nKoha: Građani Mitrovice i Zvečana duguju 13 miliona evra za vodu\nPRIŠTINA - Stanovnici Mitrovice i Zvečana ne plaćaju račune za vodu i dug za neplaćene račune iznosi više od 13 miliona evra, piše prištinski dnevnik "Koha".\nHodžić: Normalizacija vodosnabdevanja oko 13h\nKOSOVSKA MITROVICA – Normalizacija vodosnabdevanja u Kosovskoj Mitrovici i Zvečanu očekuje se danas nakon 13h, osim ako ne iskrsnu novi problem na vodovodnoj mreži, kaže za Kontakt Plus šefica administracije opštine Severna Mitrovica Adrijana Hodžić.\nKosovska Mitrovica i Zvečan bez vode treći dan, normalizacija moguća oko 17h\nKOSOVSKA MITROVICA - Kvar na pumpnoj stanici u južnom delu Mitrovice još uvek nije otklonjen, pa je još uvek neizvesno kada će se vodnabdevanje u severnom delu grada i u Zvečanu normalizovati.


Uz pomoć kompanije Epson u Galeriji RTS-a u Beogradu predstavljena je postavka posvećena životnom delu poznatog slikara\nRetrospektivna izložba “Putovanje bez kraja” posvećena nedavno preminulom slikaru Damjanu Đakovu otvorena je u četvrtak u Galeriji RTS u Beogradu. Izložba predstavlja osvrt na delo umetnika kog su svrstavali među najbolje savremene slikare, a realizovana je uz pomoć kompanije Epson.\nĐakov je diplomirao na Likovnoj akademiji u Beogradu, ali je svetsku karijeru ostvario u Italiji, u kojoj je stvarao preko 20 godina. Italijani su mu posvetili nekoliko monografija i učestvovao je na više od sto kolektivnih evropskih izložbi i preko četrdeset najvažnijih evropskih sajmova umetnosti.\n„On je u stvari spajao našu ikonopisačku tradiciju sa zapadnim likovnim iskustvom i to ga je lansiralo u Italiji naročito u vreme kada je Andrej Tarkovski napustio Sovjetski savez, isto tako pokušao da napravi spoj kultura. Para radi Damjan Đakov, ali sa svojim koloritom, sa svojom slikarskom poetikom radi na jedan psihodeličan i fascinantan način“, istakao je politički filozof Dragoljub Kojčić, koji je vodio program otvaranja izložbe i koji je autor kataloga izložbe.\nDamjan Đakov je u Italiju, gde je proveo više od dve decenije, poneo svoja duhovna iskustva utemeljena na pravoslavnom živopisu, ali u sasvim modernoj slikarskoj interpretaciji. Svoje prve inspiracije pronašao ili u mističnoj literaturi još kao veoma mlad ili u Hermanu Heseu pre svega u noveli koja ima naziv kao njegovo ime „Demian“.Od 2007. živeo je i radio u Beogradu. Svojim opusom ostavio je dubok trag u evropskoj, italijanskoj i srpskoj umetnosti. Bio je član ULUS-a.\nIzložba je realizovana uz pomoć kompanije Epson koja je ustupila projektore za jedinstveno vizuelno predstavljanje i oživljavanje dela ovog umetnika.\nRadovi prerano preminulog Damjana Đakova nalaze se u muzejskim i privatnim kolekcijama širom sveta. Nekoliko porodica ustupilo je izložene slike koje će u Galeriji Radio-televizije Srbije biti do 5. juna.


Ko će platiti najveću cenu ako Erdogan ostvari opasnu pretnju (video) - Sputnjik Srbija\n20:03 29 Januar 2020\n18:35 11.10.2019 (osveženo 18:48 11.10.2019) Preuzmite kraći link\nPosle tih događaja u Iraku i američke intervencije, Irak se kao zemlja praktično raspao, s tim što je taj deo gde su naseljeni Kurdi, uspeo da očuva najveći deo građanskog mira, a deo oko Mosula je sada najprosperitetniji, podseća naš sagovornik. „Amerikanci su posle intervencije govorili o mogućnosti da taj deo dobije visoki deo autonomije, pa čak i državu na račun iračke teritorije. Međutim, pod pritiskom Turaka, za koje bi to bio geostrateški udarac i verovatno bi pojačao aspiracije lokalnog kurdskog stanovništva u Turskoj da i oni izbore neku vrstu autonomije, to su shvatili kao pretnju svojoj unutrašnjoj i spoljnoj bezbednosti“, dodao je bivši diplomata.\nKurdi drže bogat deo\nPaić naglašava da su u ratu protiv DAEŠ-a kurdski borci podneli veliki deo tereta, ali da su na severu Sirije stvorili zonu koja ide uz reku Eufrat, što je praktično i najbogatiji deo zemlje. „Ipak, treba naglasiti da su im Amerikanci dali veliku vojnu pomoć, ali i da imaju najmanje 50 savetnika u tom regionu. Oni zapravo žele da taj deo ostane pod njihovom kontrolom, jer bi na taj način imali mogućnost da utiču na razrešavanje sirijske krize i da izvrše dodatni uticaj na predsednika Bašara el Asada“, pojašnjava predsednik Srpskog spoljnopolitičkog kruga.\nSa druge strane, dodaje da Turcima nikako nije odgovaralo da vide kako Kurdi tamo grade svoje državne strukture, pa su zbog toga pretili da će izvršiti upad na deo sirijske teritorije, što su na kraju i uradili. „Našao sam izveštaje na američkim mrežama koji navode da su američki specijalci zgranuti brutalnošću turskih trupa i njihovom nesrazmernom upotrebom sile protiv lokalnog stanovništva. Prema turskim informacijama, bilo je negde preko 100 žrtava“, rekao je Paić.\nOn dodaje da su se Amerikanci povukli iz jednog prostog razloga — Sjedinjenim Državama je stalo da drže pod kontrolom nezavisnu tursku politiku, koja je u poslednje vreme počela da pokazuje znake nelojalnosti prema Briselu.\n„Amerikanci tamo imaju jednu od najvećih vazduhoplovnih baza u regionu — Indžirlik, koju su u vreme Hladnog rata koristili za špijunske letove i kao osmatračnicu na taj deo Sovjetskog Saveza, Kavkaza, Crnog i Kaspijskog mora, koje je od izuzetne strateške važnosti: prvo, kao plovni put za Rusiju, a sa druge strane, tamo su veliki izvori nafte. Iz tih razloga SAD ne žele da dovedu u pitanje dugoročne odnose sa Ankarom, posebno što je Erdogan ostao imun na američke pretnje sankcijama u vezi sa isporukama ruskog protivavionskog sistema S-400, čak i po cenu da ne dobiju najnovije američke avione F-5“, objašnjava bivši diplomata.\nSpremaju li se sankcije Ankari?\nAmerikanci su, prema mišljenju Paića, videli da sa Turcima očigledno ne mogu da igraju igru pretnji, mada je Tramp rekao da ukoliko se nešto dogodi američkim vojnicima, oni su spremni da preduzmu akciju koja će ozbiljno protresti Tursku privredu, ali to u ovom momentu ostaje na nekim labavim pretnjama.\nNa pitanje da li će SAD uvesti sankcije Ankari, naš sagovornik kaže da je Predstavnički dom pod kontrolom demokrata i oni u svakoj situaciji pokušavaju da otežaju poziciju Trampa, pogotovo sada kada se bliže predsednički izbori. Ono što treba da brine, jeste upozorenje turskog predsednika da može da otvori granice.\nŠta sa izbeglicama?\n„Pitanje bliskoistočnih izbeglica je jedna od najozbiljnijih tema u većini zemalja EU i nekako se Evropa izborila sa tim prvim talasom izbeglica. Ipak, smatram da će Merkelova, koja je imala najblagonakloniji stav prema tome, morati da plati najveću cenu. Na izborima koji su bili u Italiji, Nemačkoj i Austriji, takođe je došlo do ozbiljnog jačanja partija koje su antimigrantske. Zemlje takozvane Višegradske grupe su odbile da učestvuju u zajedničkoj strategiji EU za distribuciju izbeglica“, navodi Paić.\nOn dodaje da bi za Evropu i EU u momentu kada je ona rastrzana mnogim unutrašnjim protivrečnostima i sukobima, jedan novi talas izbeglica sa Bliskog istoka sigurno imao ozbiljne posledice na ukupnu situaciju u tim zemljama.\n„Trenutno je Nemačka kao najveća privreda Evropske unije u početnoj vrsti recesije, a u celoj EU je inače došlo do usporavanja ekonomije. Ipak, oni i dalje imaju veliki nerešeni problem, a to je pitanje ’bregzita‘. Još uvek je nepoznanica kakve će on posledice ostaviti za Evropsku uniju kao ekonomsku, ali političku organizaciju“, naglasio je Milisav Paić.\nTurska, Kurdi, Sirija


reforme Arhive - Stranica 3 od 7 - EU Info Centar\nRadna mesta, Vesti\nBudi aktivan - Pregled Evropske nedelje sporta\nRadionica PLAC projekta o regulatornom okviru u oblasti lekova i medicinskih sredstava\nInstitucije koje se bave javnim zdravljem, ali i farmaceutska industrija, treba da ulože značajne napore kako bi savladali izazove usaglašavanja regulatornog okvira u oblasti lekova i medicinskih sredstava sa standardima Evropske unije. Ovo je zaključila grupa stručnjaka koja je analizirala usklađenost propisa Srbije sa pravnim tekovinama Evropske unije, u okviru PLAC projekta.\nDruštveni status osoba sa hendikepom i načini ophođenja i komunikacije sa njima\nU svakom društvu oko 10 odsto populacije čine osobe sa hendikepom koje su u velikoj meri nevidljive i često diskriminisane, jer ih društvo višestruko diskriminiše u svakodnevnom životu.\nRadionica o ophođenju i komunikaciji sa osobama sa hendikepom\nInformacioni centar Evropske unije i Udruženje studenata sa hendikepom organizuju u ponedeljak, 31. marta u 16 sati, radionicu "Modeli pristupa hendikepu, ophođenje i komunikacija sa osobama sa hendikepom".\nEvropska komisija odobrila inicijativu evropskih građana Pravo na vodu\nKomesari EU odobrili su zahtev inicijative evropskih građana Pravo na vodu (Right2Water) i sastavili listu obaveza u skladu sa ovim zahtevom, saopštio je potpredsednik Komisije i komesar za međuinstitucionalne odnose i administraciju, Maroš Šefčovič.\n“Europe Cafe” o ulozi civilnog društva u praćenju i evaluaciji javnih politika\n“Uloga civilnog društva u praćenju i evaluaciji javnih politika” bila je tema treće u nizu debata u okviru projekta “Europa Cafe” u organizaciji Centra za evropske politike i Informacionog centra Evropske unije.\nBarselona je “iPrestonica” Evrope\nPanel nezavisnih eksperata je u oštroj konkurenciji u kojoj su bili i Grenobl i Groningen izabrao Barselonu\nEvropska nagrada za Supernatural park\nProjekat "Supernatural park - od deponije do parka" na Ada huji izabran je kao jedan od 25 najuspešnijih u Evropi.\nBlokiranje neta i dalje uobičajena praksa\nStudija pokazuje da se 1 od 4 korisnika interneta u Evropi i dalje suočava sa blokiranim sadržajem.


Našim parabiciklistima potrebna pomoć kako bi otišli na Svetsko prvenstvo u Americi - 2Bike.rs\nUtorak, 12. avgust 2014\nBiciklistički savez osoba sa invaliditetom Srbije je višegodišnji organizator Evropskog kupa u parabiciklizmu za osobe sa invaliditetom. Ovo je jedina međunarodna parabiciklistička trka na našim prostorima, ali i u okruženju koja se nalazi u kalendaru UCI – Svetske biciklističke organizacije.Organizacijom međunarodnih trka omogućava se domaćim takmičarima da postižu bolje rezultate i ispunjavaju norme na domaćim poznatim terenima, odnosno skupljaju bodove za što bolji plasman na svetskoj rang listi.\nDanijela Jovanović, član BK "Košutnjak" i reprezentativka, počasni član Udruženja Biciklista N-bike, rođena je bez šaka i stopala ali ima veliku volju i motivaciju. Svima je bila uzor na vožnji Rapha womens 100, održanoj 20.jula 2014. u Beogradu.\nUspešno se bavila plivanjem, maratonom, stonim tenisom, a najpoznatija je po tome što je 2008. godine ušla u istoriju svetskog alpinizma kao prva žena sa invaliditetom u svetu koja se popela na najviši vrh Evrope - Elbrus. 2009. godine ponovo je ušla u istoriju kao jedina žena sa invaliditetom koja se popela na najviši vrh Južne Amerike.\nNakon ovih istorijskih uspeha Danijela je odabrala biciklizam kao osnovni sport i zahvaljujući svom izuzetnom karakteru brzo je ostvarila zapažene rezultate. Takmiči se u kategoriji C2 za žene, osvojila je odlično peto mesto u vožnji na hronometar na parabiciklističkom Svetskom kupu u Rimu koji je okupio 275 učesnika iz 34 zemlje. Danijela vozi u kategoriji C2 i sprema se za Svetsko prvenstvo u Americi. Potrebni su joj bodovi za kvalifikaciju za Olimpijske Igre. Kako to obično biva volje i želje ima dovoljno, ali problem je novac. Da bi Danijela i još tri takmičara otišli u Ameriku potrebno im je 7000 evra. Ovom prilikom molimo sve ljude dobre volje da pomognu našim takmičarima da ostvare svoj san. Naše malo je njima veliko, odreknimo se jedne kafe u kafiću u korist naših parabiciklista.\nRačun za donacije za odlazak ekipe na Svetsko prvenstvo u Americi\nBroj dinarskog računa: 205-1001529348493-42\nZa organizaciju ovogodišnje parabiciklističke trke koja će se održati 20. i 21. septembra 2014 na stazi na Usću, savezu su potrebni podrška i sponzori.\nBiciklistički savez osoba sa invaliditetom Srbije\nAdresa: Kneza Višeslava 17a 11000 Beograd\nMatični broj: 17676440\nDinarski tekući račun: 160-271111-88\nTelefon: +381 (0)63 388557\nDrumski Biciklizam Parabiciklizam Danijela Jovanović


Vladajuća koalicija u Srpskoj dogovorila raspodjelu svih direktorskih pozicija | Trebevic.net\nKoalicionim sporazumom šest političkih partija koje čine vladajuću koaliciju u Republici Srpskoj o raspodjeli 100 prioritetnih mjesta u javnim preduzećima i ustanovama predviđeno je da na 54 pozicije direktore imenuje SNSD, 14 DNS, 13 SP, po sedam Demos i Ujedinjena Srpska, a pet NDP, saznaje Srna.\nKada je riječ o procentualnoj zastupljenosti, SNSD-u će pripasti 53,57 odsto pozicija, DNS-u 14,28 odsto, SP-u 12,5 odsto, Demosu i Ujedinjenoj Srpskoj po 7,14,a NDP-u 5,35 odsto.\nSNSD-u su prema koalicionom sporazumu pripale i direktorske pozicije u Republičkoj komisiji za energetiku, Agenciji za bankarstvo, Investiciono-razvojnoj banci, “Službenom glasniku”, Protivgradnoj preventivi, Republičkoj direkciji za za obnovu i izgradnju i Garantnom fondu Republike Srpske.\nKadar SNSD-a upravljaće i Univerzitetskim kliničkim centrom Republike Srpske u Banjaluci, te bolnicama “Sveti apostol Luka” Doboj, “Sveti vračevi” Bijeljina, “Srbija” Istočno Sarajevo, Univerzitetskom bolnicom u Foči, te bolnicama u Zvorniku, Trebinju, Nevesinju i Gradišci.\nDirtektore Agencije za mirno rješavanje radnih sporova, Agencije za akreditaciju visokoškolskih ustanova, Agencije za upravljanje oduzetom imovinom, Centra za jednakost i ravnopravnost polova – DŽender centar, Ugostiteljskog servisa Vlade Republike Srpske, nacionalnih parkova “Sutjeska” i “Drina”, Muzeja Srpske, preduzeća “Orao” Bijeljina i Tehnički remontni zavod Bratunac, te Istraživačko-razvojnog centra elektroenergetike takođe će predložiti SNSD.\n“Koalicioni sporazum je skoro u potpunosti usaglašen i moguće su tek neke kozmetičke promjene. Direktora Agencije za državnu upravu vjerovatno će predloižiti SNSD, a SP će zauzvrat dati direktora Muzeja Republike Srpske. Izvjesno je i da će SNSD ustupiti Demosu poziciju direktora ‘Elektrodistribucije Pale’ nakon što aktuelni direktor ode u penziju”, rekao je izvor Srne iz vladajuće koalicije.\nOne thought on “Vladajuća koalicija u Srpskoj dogovorila raspodjelu svih direktorskih pozicija”\nSmijenite ove lopove u Elektrodistribuciji Pale sto sve zivo pokradose.\nSunčano i toplo, temperatura do 25 stepeni - Novi zemljotres u Zagrebu (FOTO) - KCUS: Testirano 66 uzoraka, svi negativni - Preminula žena iz Banjaluke zaražena virusom korona - U Srpskoj 16 novih slučajeva; Izliječene 102 osobe (VIDEO) - Lukač: Pokrenuto masovnije testiranje policajaca na virus korona - Stigao i treći avion sa pomoći; Dodik: Rusija pokazala da je uz Srpsku - Registrovan slabiji zemljotres u Zagrebu - Turkovićeva potpisala Sporazum za zajedničku nabavku protivmjera - Drugi avion sa ruskom pomoći stigao u Banjaluku\nSunčano i toplo, temperatura do 25 stepeni Pomen stradaloj djeci Srpskog Sarajeva Izmještanje skoro 500 migranata iz Tuzle u Sarajevo Državljanin Srbije, optužen za ratne zločine, uhapšen u Mađarskoj U Srbiji 12 slučajeva virusa korona Četrnaest godina od smrti Slobodana Miloševića


Početna/ Vijesti / Vijesti / Održana Konferencija ''Vjerski turizam u Republici Srpskoj''\nOdržana Konferencija ''Vjerski turizam u Republici Srpskoj''\n28.11.2016 Ministarstvo trgovine i turizma organizovalo je Konferenciju posvećenu vjerskom turizmu u Republici Srpskoj koja je održana u Etno-selu ''Stanišići'' u Bijeljini, a koja je okupila stručnjake iz oblasti vjerskog turizma u Republici Srpskoj. Budući da Višegrad raspolaže značajnom ponudom vjerskog turizma, na konferenciji su aktivno učešće uzeli i predstavnici Turističke organizacije opštine Višegrad.\nNa Konferenciji je rečeno da u Republici Srpskoj postoje brojni vjerski objekti različitih konfesija koji nisu na odgovarajući način turistički valorizovani, te da je potrebno raditi na unapređenju ovog oblika turizma.\nSavjetnik u Ministarstvu trgovine i turizma, Aleksandar Đurić, rekao je da Ministarstvo nastoji da promoviše vjerski turizam, te da ukaže na turistički potencijal vjerskih objekata koji postoje širom Republike Srpske.\nOn je naveo da je potrebno afirmisati sve religije koje postoje u Republici Srpskoj, te da su najdominantnije pravoslavne crkve i manastiri, ali da je potrebno pažnju posvetiti i drugim vjerskim objektima na ovim prostorima, jer su značajni za turizam.\nKonferencija ''Vjerski turizam u Republici Srpskoj'' održana je kako bi se sagledalo aktuelno stanje u vjerskom turizmu, problemi sa kojima se susreću nosioci turističkih sadržaja u ovoj oblasti, kao i perspektivama za budući razvoj.\nPredstavljeni su programi vjerskog turizma u Republici Srpskoj, a razgovarano je i o turističkoj valorizaciji vjerskih objekata, vjerskom turizmu kao važnom faktoru prepoznavanja i promocije sistema društvenih vrijednosti, zdravstvenim razlozima za posjetu vjerskim objektima, vjerskom turizmu nacionalnih manjina, kao i promociji nematerijalne baštine, manastira i samostana u Republici Srpskoj.\nPovezani članci\tVeliko interesovanje za Višegrad u Sankt PeterburguUspješna promocija Višegrada na sajmu turizma u BeograduPeta lasta Borka MiladinovićaVišegrad posjetila grupa poljskih turoperateraPredstavljanje Višegrada na 37. Sajmu turizma u Beogradu\tPretraga


Naslovna \_ Karijera \_ Posao\nBroker osiguranja „GSI Master“, šireći spektar svog poslovanja, izražava potrebu za angažovanjem većeg broja anketara u delatnosti posredovanja u zaključivanju životnog osiguranja.\nNezavisno od dosadašnjeg radnog iskustva i godina starosti, zainteresovani za ovu vrstu aktivnosti mogu, koristeći bogatstvo kontakata u svom okruženju, da ostvare zavidnu zaradu ili dopunske prihode.\nAnketiranjem sugrađana, cilj Društva za posredovanje u osiguranju „GSI Master“ je da proceni potrebe stanovnika Beograda i Republike Srbije za sigurnim i stabilnim svakodnevnim životom, kao i planiranu budućnost.\n„GSI Master“, sa svoje strane, omogućava zainteresovanim kandidatima za anketare obuku prilagođenu savremenim trendovima nastupa, uključujući inovacije na finansijskom i tržištu osiguranja.\nKandidati za anketare mogu da se prijave za obuku svakog radnog dana, od 8,30 do 16,30 sati, putem telefona u rublici „kontakt“ ili putem naše e – mail adrese: Ova adresa el. pošte zaštićena je od spam napada, treba omogućiti JavaSkript da biste je videli\nUnapred izražavajući zadovoljstvo zbog Vaše rešenosti na poslovnu saradnju,


Vojislav Šešelj poslao je uoči Nove godine Haškom tribunalu poslao odgovor na žalbu Serža Bramerca, u kojem na sto strana obrazlaže zašto nije utemeljen zahtev glavnog tužioca da se suđenje...\nObustavljena istraga protiv Mlađana Dinkića\nTužilaštvo za organizovani kriminal obustavilo je istragu protiv bivšeg ministra Mlađana Dinkića, koja je pre dve godine pokrenuta zbog sumnje da je zloupotrebio službeni položaj.\nKancelarija predsednice biće silom pretražena?\nJužnokorejsko specijalno tužilaštvo koji istražuje o korupcionaškom skandalu u koji je umešana predsednica Park Geun Hje izjavio je u nedelju da razmatra mogućnost da provali u prostorije...\nZašto se prikrivaju zločini Alije Izetbegovića?\nDejan Ivetić, advokat nekadašnjeg komandanta Glavnog štaba Vojske Republike Srpske (VRS) generala Ratka Mladića, rekao je da tužilaštvo Haškog tribunala radi kao da prikriva zločine koje su...\n"Teroristi" iz Srbije planirali da uhapse Mila Đukanovića?!\nCrnogorsko Specijalno državno tuzilaštvo saopštilo je da je "plan kriminalne organizacije" koju čini 20 državljana Srbije osumnjičenih za terorizam, "bio lišavanje slobode premijera Crne Gore"...\nDodik dolazi na saslušanje u Tužilaštvo BiH!?\nPredsednik Republike Srpske, Milorad Dodik, pojaviće se do kraja sedmice u Tužilaštvu BiH kako bi dao izjavu u vezi organizovanja refrerenduma u Srpskoj. Saznaje ovo BN televizija iz izvora u...


Pregled po tagovima: pozorište: PRObjave\nPremijera predstave Srce moje kuca za nju\nNo text, 15. Januar 2010. / PR Objave Najava -\nPredstava Montažstroja i Plesnog centra Tala pod nazivom Srce moje kuca za nju biće premijerno izvedena 24. januara u Hrvatskom narodnom pozorištu u Zagrebu.\nBeograd, 12. Januar 2010. / PR Objave Poziv -\nPozivamo Vas da se u subotu 16. i 23.01.2010. od 11h prijavite za audiciju Škole glume i govora u Omladinskom pozorištu Dadov. Za audiciju je potrebno spremiti monolog, recitaciju, imitacije. Prvi...\nOrganizacija: Pozorište Dadov\nNovogodišnji koncert Glumci pevaju\nNo text, 20. Decembar 2009. / PR Objave Najava -\nGradsko pozorište Jazavac organizuje novogodišnji koncert Glumci pevaju GUTAR DUO u subotu, 26. decembra u 20 časova na sceni Gradskog pozorišta Jazavac.\nBeograd, 07. Decembar 2009. / PR Objave Najava -\nU petak 11. decembra u 20 časova, počinje drugi TEATAR FEST - smotra nagrađivanih predstava profesionalnih pozorišta iz Srbije i trajaće do 17. decembra 2009. godine. Pozorišni festival Teatar...\nOrganizacija: Centar za kulturu Rakovica\nPredstava Prevrtač u Kulturnom centru Zrenjanina\nZrenjanin, 21. Novembar 2009. / PR Objave Najava -\nPredstava "Prevrtač" beogradskog pozorišta "Slavija" biće odigrana u sredu, 25. novembra u velikoj sali Kulturnog centra Zrenjanina. U predstavi po tekstu Nenada Vujadinovića i u režiji Božidara...\nTribina: Potreba za dramskim tekstovima za decu i mlade\nNovi Sad, 01. Novembar 2009. / PR Objave Saopštenje -\nU ponedeljak, 2. novembra 2009. godine u 12 časova u Pozorištu mladih u Novom Sadu održaće se javna tribina pod nazivom "Potreba za dramskim tekstovima za decu i mlade." Povod za održavanje ove...\nOrganizacija: Pozoršte mladih\nSeviljski berberin u izvođenju Venecijanskog TeatroImmagine\nBeograd, 27. Oktobar 2009. / PR Objave Najava -\nVenecijansko pozorište TeatroImmagine u utorak, 3. novembra u 20:30 časova u Jugoslovenskom dramskom pozorištu predstaviće svoju novu produkciju "Seviljskog berberina", u duhu farse, koja uz muziku...\nq: 31 - t: 0.09523 sec


Dačić u Beogradu održao predavanje studentima Bečke diplomatske akademije\nBeta 9. maja 2016. 16:10\nMinistar spoljnih poslova Srbije Ivica Dačić održao je danas predavanje studentima Bečke diplomatske akademije koji u okviru studijske posete zemljama Balkana borave u Srbiji, saopštilo je Ministarstvo spoljnih poslova.\nDačić je govorio o glavnim spoljnopolitičkim prioritetima Vlade Srbije, naročito o otvaranju pristupnih pregovora za članstvo u EU, predsedavanju Srbije OEBS-u tokom prošle godine, saradnji sa ključnim medjunarodnim partnerima Srbije i očuvanju stabilnosti u regionu, navodi se u saopštenju.\nOn se takodje osvrnuo na dijalog Beograda i Prištine i razvoj dobrosusedskih odnosa sa zemljama u regionu, istakavši da je Srbija moderna država posvećena očuvanju mira i poštovanju medjunarodnog prava.\nOdgovarajući na pitanja studenata po završetku predavanja, Dačić je ukazao na specifično mesto i ulogu Srbije na medjunarodnoj sceni i na značaj diplomatskih aktivnosti u savremenim političkim zbivanjima.\nPoseta studenata Bečke diplomatske akademije Srbiji tradicionalno se organizuje u okviru saradnje Diplomatske akademije Ministarstva spoljnih poslova Srbije i Bečke diplomatske akademije, navodi se u saopštenju Ministarstva spoljnih poslova.


Povjereništvo GO SDA Bihać: "Učešće mladih u svim bitnim odlukama" -\nNakon što je Povjereništvo GO SDA održalo sastanak sa predsjednicom organizacije Žena SDA Bihać Almirom Seferagić i predsjednikom Asocijacije mladih SDA Bihać Amarom Dizdarićem, jučer je održan sastanak sa članovima i aktivistima organizacije Žena i Asocijacije mladih SDA Bihać.\nU uvodnoj riječi predstavljeni su članovi Povjereništva te su prisutni upoznati sa radom Povjereništva u proteklom periodu i sa smjernicama i uputama u narednom periodu za koje je zaduženo Povjereništvo.\nSvakako jedan od primarnih ciljeva kroz provođenje izbora u svakom mjesnom ogranku jeste uspostaviti organizaciju žena i asocijaciju mladih te na taj način otvarati stranku za veće učešće mladih, povećanje rada i discipline, bolje izvještavanje stranačke strukture gdje je za svaki mjesni ogranak otvoren fajl gdje će budući predstavnici mjesnih ogranaka donositi izvještaje sa terena te informisati organ stranke o njihovom radu.\n✅ Cilj je da u svim stranačkim strukturama kao i u mjesnim odborima mladi moraju biti zastupljeni 30% dok je za manje zastupljeni spol 20% učešća u donošenju svih bitnih odluka.\nPored toga započet je proces reevidencije članstva, učlanjenja novih i mladih kadrova, što je garancija za bolje rezultate u narednom period, poručili su iz Povjerenišva GO SDA Bihać.\nOznačeno Asocijacija mladih SDA BihaćOrganizacija Žena SDA BihaćPovjereništvo GO SDA Bihać


"Duh drveta" u galeriji Krug - Portal Moj Bečej - Bečejske opštine iz ugla građana!\n„Duh drveta“ u galeriji Krug\nSre sep 16\nDanas je u galeriji „Krug“ svečano otvorena izložba „Duh drveta“ u organozaciji bečejskog udruženja duborezaca „Ars in Ligno.“\nPredsednik uduženja Berentai Jene, pozdravio je sve prisutne i zahvalio se rezbarima koji su priložili svoje radove a program su ispunile recitacije učenica bečejske Gimnazije.\n– Zahvaljujem se svima koji su nam pomagali, da uspešno privedemo ovu izložbu nekako kraju. Najviše rezbarima koji su dosta radili, i evo možete videti te stvari ovde.\nIzložbu je zvanično otvorio član opštinskog veća zadužen za kulturu i civilne organizacije, Štefaninga Čaba.\n– Opština Bečej podržava civilne oraganizacije, što je tu jedan dobar primer, „Ars in Ligno“ civilna organizacija vec deveti put u Bečeju radi takvu izložbu, i možemo reći da je drvo kao prirodni materijal tu pretvoren u remek dela.\nU subotu 3. oktobra u galeriji „Krug“, sa početkod od 11 časova , otvara se deseta međunarodna izložba stvaralaca i inovatora „Ideja Bečej“.


Ukoliko ste očekivali „wow“ faktor, bojimo se da će i ovoga puta izostati. Iako je previše rano da bi procureo izgled nove generacije pametnog telefona koji je umogome uveo revoluciju mobilnih uređaja na velika vrata, ono što sa sigurnošću već sada možemo potvrditi jeste znatno drugačiji dizajn koji će tek pojedine elemente deliti sa prethodnicima.\nNešto više od 10 meseci deli nas od keynote prezentacije na kojoj bi novi iPhone trebao da bude predstavljen, a pažnju su već sada privukli A10 procesor i glasine o Multi 3D Touch tehnologiji koja bi korisnicima trebala da omogući još funkcionalniju komunikaciju sa aplikacijama. Naravno, ne treba zaboraviti ni iOS 10 o kome ćemo više da saznamo na leto.\nNe želimo ‘mršaviji’ iPhone, dajte nam veću bateriju\nSledeći iPhone mogao bi otići na dijetu (iako je već sada poprilično „mršav“), dok se pominje i uređaj koji u potpunosti odbacuje Home dugme i 3,5 mm konektor za slušalice. Koliko je ovo poslednje tačno videćemo iduće godine, ali ako je neko poznat po radikalnim potezima – onda je to Apple.\nTakođe, pominje se i povećanje kapaciteta baterije, kao i kućište uređaja koje bi trebalo da stigne sa sasvim novim materijalom za zaštitu ekrana koje može imati podršku za Multi 3D Touch tehnologiju. U isto vreme, čitav telefon mogao bi biti otporan na vodu (Apple je to već uradio sa Apple satom u Sport ediciji iako se to nigde ne pominje).\nSvet pomno prati glasine\nDo zvaničnog predstavljanja deli nas skoro godinu dana, a jedno je sigurno – broj glasina sa kojima ćemo se susresti u narednom periodu biće veći nego ikad, a oči sveta, uprte na tehnološke sajtove u nadi za renderima i skicama buduće ‘sedmice’.


javna preduzeća - Ozonpress :: internet portal\nVlada uvodi proveru znanja za čelnike javnih preduzeća\nVlada Srbije donela je uredbu o merilima za izbor direktora javnih preduzeća koja predviđa usmenu i pismenu proveru njihovog znanja, saznaje “Blic”. Drugim rečima, pre nego što dođu do udobne fotelje prvog čoveka državne firme, moraće prvo da sednu u školsku klupu kako bi pred...\nSindikati javnih komunalnih preduzeća u Čačku najavili su da će od ponedeljka početi sa sindikalnom borbom kako bi naterali lokalnu samoupravu da poštuje potpisani kolektivni ugovor iz aprila meseca. Sindikati će u ponedeljak formirati štrajkački odbor a potom, u toku sedmice,...\nSindikati javnih komunalnih preduzeća u Čačku najavili su da će od 27. maja početi sa sindikalnom borbom, ne isključujući mogućnost ni štrajka, ukoliko se ne postigne dogovor sa lokalnom samoupravom oko poštovanja nedavno potpisanog kolektivnog ugovora. Naime, predstavnici...\nPartijski kadrovi u javnim preduzećima za dobar keš\nSaopštenje pokreta Dosta je bilo Aleksandar Vučić svoje partijske kadrove udomljava u nadzorne odbore državnih preduzeća, isto kao što su i svi lideri stranaka koje kritikuje radili pre njega. Urednica biltena Srpske napredne stranke „Informator“, novinarka Sonja...


Jura u Nišu: "Stimulacija" od 1.000 dinara dnevno za radnike koji žele da rade za vreme epidemije - Ekonomija - Dnevni list Danas\nPočetna » Vesti » Ekonomija » Jura u Nišu: „Stimulacija“ od 1.000 dinara dnevno za radnike koji žele da rade za vreme epidemije\nZ. Miladinović09.04.2020. 15:32\nObaveštenje o stimulacijama u vanrednom stanju Foto: Tviter\nRadnici su kazali da je u hale ušlo samo četrdesetak zaposlenih, na radnim mestima koja su izolovana, zbog čega su epidemiolozi niškog Instituta za javno zdravlje, koji su juče obavili “procenu bezbednosnih uslova za rad”, ocenili da su bezbedna.\nRadnike je na ulazu u fabriku dočekalo obaveštenje o „stimulaciji“ ukoliko budu dolazili na posao od 9. aprila do 5. maja.\nPrema ovom obaveštenju, u tom periodu će se svim zaposlenima za svaki dan proveden na radu isplatiti dodatni bonus u bruto iznosu od 1000 dinara dnevno. Ukoliko budu radili i subotom i nedeljom, isplatiće im se bonus u bruto iznosu od 2000 dinara.\nU obaveštenju se dodaje i da će ova kompanija radnicima isplatiti bonus u bruto iznosu od 2000 dinara ukoliko provedu na radu pet radnih dana u kontinuitetu, bonus u bruto iznosu od 3000 dinara ukoliko provedu na radu deset radnih dana u kontinuitetu, kao i dodatni bonus od 3000 dinara u bruto iznosu ukoliko budu radili u kontinuitetu od 9. aprila do 4. maja.\nInspektori rada iz Niša su i danas, drugi dan zaredom, obavljali vanredni terenski inspekcijski nadzor u kojem bi trebalo da utvrde da li se u niškoj fabrici Jure poštuje Uredba o organizovanju rada u vreme vanrednog stanja i sprovođenja preventivnih mera u oblasti bezbednosti i zdravlja na radu. U Inspektoratu su kazali da će „po završetku inspekcijskog nadzora javnost biti obaveštena“.\nMenadžment Jure je juče, nakon kontole bezbednosnih uslova za rad od strane epidemiologa niškog Insituta za javno zdravlje, na kapiji istakao obaveštenje u kojem „moli“ zaposlene da „budu svesni“ da su klijenti Jure nastavili sa redovnim poslovanjem, te da zahtevaju dnevne isporuke, zbog čega prekid proizvodnje „dovodi do velikih gubitaka, što ugrožava poslovanje i opstanak kompanije“.\n– Zaposleni koji ne žele da rade jer smatraju ili osećaju da su ugroženi mogu da koriste neiskorišćeni godišnji odmor za 2019. godinu i novi odmor za ovu godinu. O drugim eventualnim merama ćemo vas naknadno obavestiti- dodaje se u obaveštenju menadžmenta, uz ponavljanje ocene da su, kako se navodi, preduzeli sve preventivne mere zaštite od zaraze koronom.\nPrema nezvaničnim izvorima, u zaključku niških epidemiologa se navodi da fabrika Jure u tom gradu može da radi ukoliko u jednoj smeni bude najviše 100 radnika.\nOkupljeni radnici su za sutra najavili „još veći protest“, na koji bi, kako su kazali, trebalo da dođu i pojedini sindikalni lideri iz Beograda.\nFabrika JuraKorona virusNišpandemijaproizvodnjaRadniciNiš\n8 reagovanja na “Jura u Nišu: „Stimulacija“ od 1.000 dinara dnevno za radnike koji žele da rade za vreme epidemije”\n09. aprila 2020. u 16.37\nU Zumtobelu je još veća katastrofa, veća je gužva nego kad je bilo redovno stanje, primili su nove radnike.Čak najavljuju i radne subote jer je povećan obim posla, jer im fabrike u Austriji ne rade.\n09. aprila 2020. u 16.38\nKako jadno …\n09. aprila 2020. u 16.44\nI šta sad? Ima propisa za bezbedan rad, nema propisa za bezbedan rad? Postoji li rok u kome inspekcija daje mišljenje i mere i kako je moguć rad u međuvremenu?


#Svetu2017 - Ana Brnabić: Zalagaću se da ne bude linearnog smanjivanja broja zaposlenih u državnoj upravi i lokalnoj samoupravi : Nadlanu.com\n#Svetu2017 - Ana Brnabić: Zalagaću se da ne bude linearnog smanjivanja broja zaposlenih u državnoj upravi i lokalnoj samoupravi\nObjavljeno 17. nov 2016. / 13:21:03\nU susret konferenciji razgovarali smo sa ministarkom državne uprave i lokalne samouprave, Anom Brnabić:\nU ministarstvu vas je dočekala dalja racionalizacija državne uprave. Nedavno ste izjavili da ne postoji pritisak za nastavak tog procesa. Šta možemo očekivati od tog procesa u narednoj godini?\n- Smanjenje broja zaposlenih na koje smo se obavezali u prošloj godini je postignuto i to na takav način, da nije bio smanjen kvalitet usluga koje je država pružala građanima i privredi. Zalagaću se da ubuduće, a to podrazumeva svakako godinu pred nama, ne bude linearnog smanjivanja broja zaposlenih, već da se broj za smanjenje odredi posebno za državnu upravu i svaku lokalnu samoupravu u odnosu na njenu veličinu, vrstu i broj usluga koje pruža građanima.\nKoliko ste zadovoljni projektom "Bebo, dobrodošla na svet"?\n- Neću pogrešiti ako kažem da je ovo sigurno jedan od najlepših projekata koji su realizovani u našoj zemlji. Veoma sam zadovoljna jer iz dana u dan vidim da projekat napreduje, imamo sve više zadovoljnih roditelja koji koriste uslugu elektronskog prijavljivanja beba, a tokom poseta porodilištima primetila sam da osoblje sa zadovoljstvom radi svoj deo posla. Projekat je do sada zaživeo u 44 porodilišta u 43 grada/opštine i sada gotovo sa sigurnošću mogu da kažem da će do kraja godine sva porodilišta u Srbiji biti u sistemu.\nPoslednjih nedelja mnogo se govori o nagradnoj igri sa fiskalnim računima. Možete li nam reći nešto više o planovima za taj projekat i kakva su očekivanja?\n- Do inicijalne ideje za nagradnu igru došli su premijer Vučić i američki ambasador pre nekoliko godina, a onda su dodatna istraživanja potvrdila da su slične nagradne igre uspešno organizovane u mnogim zemljama. Iskustva iz tih zemalja su veoma pozitivna i pokazuju da ovaj tip nagradne igre doprinosi povećanju budžetskih priliva od naplate PDV-a, poboljšanoj kontroli izdavanja fiskalnih računa, jačanju poreskog morala i razumevanja važnosti plaćanja poreza kod građana. U skladu sa tim su i moja očekivanja velika, sigurna sam da će i građani i privreda biti aktivni učesnici u zajedničkoj borbi protiv sive ekonomije. Nagradna igra i sakupljanje računa će biti motiv, neposredan povod za građane, međutim kampanjom želimo da podignemo svest kod svih koliko je važno da uzimamo račune jer na taj način najdirektnije utičemo na to da se deo novca sliva u budžet, odakle se finansiraju sva obdaništa, škole, penzije, socijalna davanja, putevi, igrališta i ostali infrstrukturni objekti.\nOdržali ste već nekoliko sastanaka sa predstavnicima IT sektora. Koji su zaključci? Ono čime su svakako svi zadovoljni su najave bespovratnih kredita za IT preduzetništvo i različite usluge E-uprave.\n- Videla sam se velikim brojem IT kompanija, predstavnicima IT klastera i organizacija, univerzitetima, stručnjacima, kao i kolegama u Vladi koji su članovi IT saveta, a puno znaju o ovoj temi. Želela sam da se upoznam sa najboljom praksom kako bismo te principe primenili u radu IT saveta, jer je poznato da je plan Vlade da ovaj sektor u naredne dve godine dostigne izvozni potencijal od 2 milijarde evra. Sa druge strane je evidentan nedostatak IT kadrova, konzervatvne procene kažu da nam nedostaje 15.000. Ja mislim da IT industriju treba podržati prepoznajući njene specifičnosti i dajući joj podršku koja joj je potrebna. Zbog toga sam organizovala veliki broj sastanaka u prethodnom periodu kako bismo bili sigurni da razumemo specifične potrebe, na koje ćemo dati pravi odgovor. I mogu da najavim da je Akcioni plan za IT Savet završen i da u narednom periodu sledi javna rasprava i njegovo predstavljanje IT industriji, stručnjacima i svim relevantnim činiocima.


SVE O MALOJ MATURI: Zadatke će pregledati računar, a evo kako će izgledati testovi i koliko je bodova potrebno za upis u srednju - Mala Matura\nOvo su ključna pitanja\nMali maturanti će završni ispit polagati 23, 24. i 25. juna. Prvog dana rešavaće test iz srpskog (maternjeg) jezika, dan kasnije iz matematike, dok će trećeg dana raditi kombinovani test (istorija, geografija, biologija, hemija, fizika). Sva tri testa počinju u 9 sati, a završavaju se u 11. Preliminarni rezultati završnog ispita za osmake na nivou škole biće objavljeni u nedelju, 27. juna, do 10 sati, a istog dana biće moguće uložiti žalbu i prigovore elektronskim putem i neposredno u školi. Konačni rezultati završnog ispita biće objavljeni i dostupni javnosti u petak, 2. jula, do 8 sati.\nU toku je štampanje testova za malu maturu, a na testovima iz srpskog, matematike i kombinovanom testu biće više zadataka na zaokruživanje nego prethodnih godina. Testove priprema i štampa Zavod za vrednovanje kvaliteta obrazovanja i vaspitanja, a direktor Zavoda Branislav Ranđelović kaže da su tokom pripreme testova imali u vidu da đaci zbog epidemije koronavirusa od marta prošle godine prate nastavu na daljinu ili po kombinovanom modelu, te da su zadatke maksimalno prilagodili toj situaciji.\n– Zadaci će biti maksimalno prilagođeni, a opet u okviru zakonske regulative usklađeni sa važećim standardima postignuća. Štampanje smo pokrenuli dosta ranije kako bismo uradili sve što je planirano na vreme – kaže Ranđelović.\nProšle godine je uvedeno da jedan deo testova pregleda softver, i to zadatke koji su na zaokruživanje, dok su pitanja na koje učenik mora da odgovori pregledali ovlašćeni nastavnici. Te prve godine bilo je poteškoća, a nadležni kažu da je sistem unapređen i da će sada bolje funkcionisati.\n– Softversko pregledanje, za koje je i ove godine odgovoran Fakultet organizacionih nauka, unapređeno je u izvesnoj meri, a otklonjeni su i mnogi nedostaci uočeni prošle godine – priča Ranđelović.\nNovina je što će se testovi skenirati na osam lokacija u Srbiji i većinu zadataka pregledaće računari. Ovlašćeni nastavnici pregledaće manji deo testa, samo otvorena pitanja na koje učenik mora da odgovori. Digitalizacija pregledanja testova je uvedena kako bi se izbegle eventualne greške u bodovanju i maksimalno smanjila mogućnost da neko od učenika bude oštećen. U Zavodu navode da su ove godine dodatno doprineli digitalizaciji procesa uvođenjem većeg broja zatvorenih pitanja, gde će đaci birati jedan od ponuđenih odgovora.\nU svim osnovnim školama u Srbiji počela je pripremna nastava za malu maturu. Priprema se u većini škola organizuje onlajn. Koliko znaju i na čemu treba da porade u narednom periodu, osmaci su imali priliku da vide na probi male mature, koja je održana 9. i 10. aprila.\nMilena Simić, nastavnica matematike u Osnovnoj školi „Drinka Pavlović” u Beogradu, kaže da su osmaci probni test uradili slično kao i prethodne generacije i da nisu ništa lošiji od njih.\n– Probni test je pokazao gde su slabe tačke, na čemu treba više raditi do juna. U našoj školi nije bio lošiji rezultat na probnom završnom ispitu nego prethodnih godina – kaže nastavnica Simić.\nNavodi da je njen utisak da je ove godine i na probi male mature bilo više zadataka zatvorenog tipa, na zaokruživanje nego inače. Nastavnica Milena pripremnu nastavu održava od decembra prošle godine, ali je i pre toga đacima slala materijale da rade.\n– Međutim, ta ponuda na zaokruživanje može nekada da dovede decu do zabune. Mislim da je i u zadacima osnovnog nivoa bilo previše teksta, previše informacija i onda deca ne umeju da izvuku ono što im se traži. Radimo onlajn jer nam organizacija časova u školi ne daje mogućnost rada uživo, nemamo prostora za ubacivanje dodatnih časova – navela je ona.


Biljka koju možete gajiti cele godine - Domaćinska kuća\nKuća » Povrtarstvo » Biljka koju možete gajiti cele godine\nSetva rukole može da počne rano u proleće, obično u martu i može sukcesivno, svakih nedelju dana da se seje do oktobra meseca, tako da listovi mogu da se beru i u toku zime. Samo u slučajevima izuzetno jake zime treba biljke malo zaštititi.\nSeje se na razmak redova 15-30 cm i u redu 5-10 cm pri čemu se troši oko 1,5-2,0 kg/ha semena. Od mera nege treba primeniti samo redovno zalivanje i suzbijanje korova. Bere se kada se dobro formira rozeta listova, pri čemu mogu da se beru listovi rozete ili da se čupaju cele biljke. Prinos je oko 20-25 t/ha.\nRukola je aromatična biljka koja zbog svog ukusa salati daje poseban ukus i blagotvorno deluje na zdravlje. Zahvaljujući obilju antioksidansa, ovo povrće pomaže u jačanju funkcija mozga, poboljšava metabolizam i jača imunološki sistem, te suzbija patogene mikroorganizme. Lišće rukole sadrži visok nivo folne kiseline i antioksidansa, poput vitamina A, C i K, pa je rukola poznata i kao veoma uspešan borac protiv slobodnih radikala. Ovi vitamini blagotvorno utiču na poboljšanje stanja kostiju, zuba, očiju i pluća. Rukola je prepuna vlakana, koja potpomažu dobru probavu. Stoga brzo izaziva osećaj sitosti, i umanjuje želju za masnom i slatkom hranom. Snižava nivo lošeg holesterola i reguliše nivo šećera u krvi. Osim toga, obiluje i karotenoidima, kao i mnogim mineralima, poput kalijuma, mangana, gvožđa i kalcijuma, a svi su veoma korisni u ljudskoj ishrani. Takođe, rukola je u prednosti nad drugim zeljastim biljkama, jer sadrži nizak nivo oksalata, koji sprečavaju apsorpciju minerala u organizmu.\nKorišćenjem rukole u ishrani, čuva se srce, smanjuje rizik od mnogih bolesti, a sadrži i materije s antikancerogenim svojstvima. Smatra se prirodnim antibiotikom, reguliše varenje, koristi se za lečenje čira, osteoporoze, hroničnog zatvora, prehlade i kašlja.\nAutor: Jorgovanka Vlajkovać\nPrevPrethodnaŠtetočina koja može desetkovati rod kupusa


BalkanMagazin :: Marlboro ulazi u biznis s marihuanom\nMarlboro ulazi u biznis s marihuanom\nsreda, 05. decembar 2018 10:14\nProizvođač poznatih cigareta pregovara o preuzimanju kanadskog proizvođača kanabisa Kronos grup. Za marihuanu, posle njene legalizacije, zainteresovani i veliki proizvođači pića\n(foto, Farma marihuane najvećeg kanadskog proizvođača konoplje, firme Kanopi grajt - Canopy Growth)\nAmerička kompanija Altria group, koja proizvodi poznate cigarete Marlboro, pregovora o mogućoj investiciji za preuzimanja kanadskog prozvođača kanabisa Kronos grup (Cronos Group). To je, kako podseća Rojters, povezano s tim da je Kanada u septembru ove godine legalizovala prodaju marihuane u rekreativne svrhe. Pre toga, ove i prošle godine, to su učinile i neke američke savezne države.\nEventualna transakcija bila bi najveće svetsko povezivanje duvanske industrije sa proizvođačima kanabisa koji, s legalizacijom marihuane, postaju sve atraktivniji za investicije. Ali, ne samo za duvansku industriju. Pre toga je, naime, veliki proizvođač raznih pića Konstelejšn brends (Constellation Brands), poznat po pivu Korona (Corona), još u avgustu saopštio da investira 3,8 milijardi dolara u najvećeg kanadskog proizvođača konoplje Kanopi grajt (Canopy Growth). Pre toga, lane je Konstelejšn brends kupio desetoprocentni udeo u Kanopiju za 150 miliona dolara.\nA kako javlja BiBiSi (BBC), najveći svetski proizvođač bezaklohonih pića Coca Cola pregovora sa kanadskim odgajivačem konoplja Aurora kanabis o zajedničkoj proizvodnji pića sa ukusom marihuane.


Predstavnici Crne Gore na Danu umrežavanja preduzetnika | Analitika - Informativni Portal\nPredstavnici Crne Gore na Danu umrežavanja preduzetnika\nCrnogorski preduzetnici na ovogodišnjem Međunarodnom sajmu preduzetništva u Celju učestvovali su na b2b susretu (Dan umrežavanja preduzetnika).\nObjavljeno: 15. 09. 2018 - 13:40\nInvesticiono-razvojni fond u saradnji sa Privrednom komorom Crne Gore, Ministarstvom ekonomije, Ministarstvom poljoprivrede i ruralnog razvoja i Ministarstvom održivog razvoja i turizma, organizivao je učešće crnogorskih preduzetnika na ovogodišnjem Međunarodnom sajmu obrta i preduzetništva u Celju (MOS 2018). U okviru sajma u Sloveniji, trajanju od šest dana, crnogorski izlagači su imali priliku da, pored predstavljanja svojih proizvoda na nacionalnom štandu Crne Gore, učestvuju na “b2b” susretu (Danu umrežavanja preduzetnika) u cilju uspostavljanja novih poslovnih kontakata sa zemljama iz regiona, kao i sa privrednicima iz zemalja Evropske unije.\nCrnogorski privrednici – izlagači, koji su ujedno i uspješni klijenti IRF-a, istakli su da je sajam bio prilika za uspostavljanje inicijalnih kontakata za buduću poslovnu saradnju, dok su gosti sajma pokazali veliko interesovanje za proizvode i usluge crnogorskih kompanija, kao i za naše turističke destinacije, koje planiraju prvi put posjetiti ili im se ponovo vratiti. Crna Gora je na svom štandu u vidu raznih grafičkih postavki prikazala prirodne ljepote mora, planina i jezera, kao i znamenitosti za koje su gosti bili veoma zainteresovani.\nJedan od izlagača, Džervin Hodović, vlasnik preduzeća Dandi & Co iz Pljevalja, je izrazio zadovoljstvo učešćem na Celjskom sajmu i to drugi put zaredom, smatrajući ovaj događaj šansom za uspostavljanje nove poslovne saradnje. “Naši proizvodi su od organske kože i ručno rađeni. Možemo reći da smo jedni od najboljih fabrika kožne galanterije u bivšoj Jugoslaviji. Naša namjera je da naši proizvodi od sada budu dostupni i na tržištu Slovenije” – dodao je Hodović.\nObrad Glomazić iz Mesne industrije Goranović istakao je da proizvodi te kompanije još uvijek nijesu prisutni na slovenačkom tržištu i da je to upravo razlog zbog kojeg su se odlučili da ove godine učestvuju na Celjskom sajmu. “Došli smo na ovaj sajam da bi pokušali da plasiramo mesne proizvode na slovenačko tržište. To je tradicionalan proizvodnja, fabrika u kojoj se njeguje kvalitet i imamo svoje načine proizvodnje koje nema niko drugi” – zaključuje Glomazić.\nIz mesne industrije Goranović očekuju da će se na ovogodišnjem Celjskom sajmu predstaviti u najboljem svijetlu, napraviti dobre konekcije i početi da izvoze za Sloveniju.\nIspred komapnije 13. jul Plantaže, najveće vinarije u Jugoistočnoj Evropi, direktor izvoza Milan Milutinović je potvrdio dugogodišnje iskustvo ove uspješne kompanije na evropskim sajmovima napomenuvši da ova kompanija već dugi niz godina izvozi svoja vina za Sloveniju. “Mi u kontinuitetu radimo da poboljšamo naše pozicije na slovenačkom tržištu, zadnjih godina zaista uspijevamo u tome, dosta je jaka konkurencija prevashodno zbog domaćih proizvođača, a takođe i zbog proizvođača iz cijelog svijeta. Strategija koju primjenjujemo u ovom periodu daje rezultate koje smo očekivali.” – naglasio je Milutinović.\nFirma Interproduct iz Cetinja ove godine prvi put izlaže tradicionalne crnogorske proizvode na sajmu preduzetništva u Celju. Vlasnik te firme, Ivan Mijušković, očekuje puno od ovog sajma – “Očekujemo nove kontakte, početak neke nove saradnje, s obzirom da smo novi na evropskom tržištu. Evropsko tržište je ineteresantno za nas, očekujemo da ćemo imati što da pokažemo i da ćemo i mi biti interesantni za kompletno evropsko tržište.”\nOvaj sajamski događaj je, takođe, praćen predavanjima, događajima i radionicama iz različitih oblasti poslovanja kako bi preduzetnici razvili svoje kapacitete i sposobnosti za poslovanje na međunarodnom tržištu.


Šta kažu planete – Ilustrovana politika\nČovečanstvo na prekretnici\nU oktobru smo imali povećanje broja obolelih zbogretrogradnogkretanja Marsa. Retrogradni Mars predstavlja vraćanje na stare probleme, borbu sa istim neprijateljem. Mars je ratnik i on u toj borbi iz svih oružja napada Saturna i Plutona, što predstavlja nepovoljan aspekt. Mars, između ostalog, po astroanatomiji, vlada oksidacijom krvi, „grudnim bolestima“, bubrezima, upalnim procesima, pa njegova trenutno negativna pozicija potencira već poznate slabe tačke koje napada aktuelni virus.\nZbog svog retrogradnog kretanja (prividnog kretanja unazad), moguće su pojave ponovljenih infekcija kovidom. Saturn vlada starijom populacijom, kao i osobama koje pate od hroničnih oboljenja, pa su ove grupe ljudi posebno ugrožene. U slučaju „napada“ opasnim bolestima, kod nepovoljnog Saturna, oporavak teče sporo i teško, uz dugotrajne posledice. Pluton ovoj analizi, na žalost, dodaje mračne prognoze, on predstavlja opasnost „koja vreba iza ćoška“, iz potaje.\nIpak, kod nas je situacija nešto lakša od svetske jer je Srbija u znaku Jarca, znaku čiji je vladar Saturn. U tom smislu znanje i iskustvo „starog mudraca“ mogu pomoći da se problemi koji slede lakše prevaziđu – učimo na greškama! Sve do 18. decembra moguće je očekivati nekoliko pikova, odnosno povećanja broja obolelih od virusa korona. Od tog datuma, kada Jupiter i Saturn iz sazvežđa Jarca pređu u sazvežđe Vodolije, na globalnom planu osetiće se značajno olakšanje, posebno za stariju populaciju. Mlađa i srednja generacija osetiće se mlađe, poletnije i opuštenije.\nSledeće godine, 28. januara, pun Mesec iz sazvežđa Lava formiraće sa Marsom i Uranom iz sazvežđa Bika, te Jupiterom i Saturnom iz sazvežđa Vodolije kombinovani aspekt, tzv. „fiksni T kvadrat“. Zamišljeni, četvrti krak naći će se u sazvežđu Škorpije, koja može doneti ozdravljenje, regeneraciju, oporavak od bolesti koje prete smrtnim ishodima. Kako Mesec u Mundanoj astrologiji vlada širokim narodnim masama, moguće je da će se upravo u tom periodu početi sa masovnom primenom leka ili vakcine koja bi mogla konačno svet da oslobodi ove pošasti.\nPriredila Branka Kovačević


Još jedan rekord za EXIT ove godine – preko 60.000 turista dolazi u Novi Sad! | Sve strane\nOvogodišnje izdanje Exita nadmašiće sva prethodna po brojnim parametrima, a već sad je izvesno i da će biti oboren rekord broja turista jer ih u Novi Sad dolazi preko 60.000 iz oko 90 zemalja sveta! Imajući u vidu da na EXIT stiže čak 30% više stranih turista nego prošle godine, sve govori da će biti premašen ekonomski doprinos Exita turističkoj privredi Novog Sada i Srbije, koji je prošle godine iznosio čak 13,3 miliona evra! U prilog tome ide i podatak da je na vodećem svetskom sajtu za rezervacije smeštaja, hotelski smeštaj u Novom Sadu dostigao čak 99% popunjenosti! Ukupna popunjenost smeštajnih kapaciteta u Novom Sadu i okolini je trenutno na 91%, jer je pored hotela u ponudi i privatni smeštaj, kojeg je ove godine u ponudi bilo više nego ikad prema brojkama sa sajtova za rezervaciju smeštaja, ali i zvanične festivalske agencije ExitTrip.org. I prvi od više hiljada kampera, stigli su juče na Štrand, najlepšu peščanu plažu na Dunavu o kojoj su sa Exita već izveštavali svetski mediji, navodeći da nisu videli lepšu rečnu plažu. EXIT kamp će ugostiti posetioce sve do 9. jula, a njih kao i sve ljubitelje festivala očekuju idealni vremenski uslovi bez padavina, kao i sa prijatnim letnjim temperaturama od oko 30 stepeni po danu i 20 noću. EXIT svoje kapije otvara u četvrtak, 4. jula uz pravi spektakl na glavnoj bini, a u čast titule Omladinske prestonice Evrope, i prvi dan festivala nosi naziv OPENS Day. EXIT će otvoriti ga rok giganti The Cure, čiji celovečernji koncert počinje već u 20.30 časova, a tokom četiri dana na više od 40 festivalskih bina i zona nastupiće gotovo 1000 umetnika iz celog sveta!


Zbog nedostatka javnih sredstava za obnovu i zbog nemogućnosti zaštite sela od vandala, naselje u kojem se nalazi 11 građevina od kamena i crkva iz 13. stoleća, stavljeno je na prodaju.\nPrema rečima Daniela Palumbija, gradonačelnika obližnjeg grada Torricella Sicure, selo je napušteno pre 30 godina. On tvrdi da selo poseduje šarm i sve što je potrebno jeste da pronađe vlasnika koji će održavati naselje i čuvati taj šarm.\n"To mesto je veoma lepo, pravi dragulj. Kuće su napravljene od lokalnog kamena. Koliko će prepravka i popravka kuća koštati ne znamo, budućem vlasniku dajemo mogućnost da sam planira i određuje šta želi uraditi", kazao je Palumbi.\nMožda jedina mana je to što nema asfaltiranog puta do sela koje se nalazi u italijanskim Alpima.\n"Klima je veoma povoljna i selo bi moglo biti turistička atrakcija. Ima dosta zainteresovanih kupaca iz Italije, mada od stranaca nismo dobijali ponude, jer verovatno i ne znaju za prodaju sela", kazao je Palumbi.


Povećanje plate u zdravstvu zavisi od situacije u državi - Ekonomske Vesti\n2. okt. 2014 3. okt. 2014 Luka Matić Kori Udovički, mere štednje, plate, zdravstvo, Zlatibor Lončar\nPotpredsednica Vlade Srbije i ministarka državne uprave i lokalne samouprave Kori Udovički i ministar zdravlja Zlatibor Lončar poručili su danas reprezentativnim sindikatima u oblastu zdravstva da će se Zakonom o plata rešiti nepravde među zaradama, ali da će povećanje plata „ići postepeno u zavisnosti od finansijske situacije u našoj zemlji“.\nUdovički je istakla da se ovim Zakonom postavlja ceo proces: od uvođenja pravednosti, transparentnosti i uporedivosti zarada u javnoj upravi do dostizanja zarada koje su adekvatne za određene poslove. Ona je dodala da zarada mora da prati složenost, uslove rada i odgovornost posla, te „da nema sumnje da idemo u dobrom pravcu“.\n„Ono što je jako bitno da znate jeste da ćemo vrlo brzo uspostaviti i novi proces donošenja zakona i propisa, tako da na ciljeve reformi koje sprovodi ova Vlada ne mogu uticati neki faktori koji su to do sada činili“, rekla je Udovički i dodala da treba da budu uvereni da je ova Vlada spremna da sprovede reforme do kraja, saopštilo je Ministarstvo državne uprave i lokalne samouprave.\nS druge strane, predstavnici sindikata su izrazili nezadovoljstvo trenutnim položajem zdravstvenih radnika koje očekuje smanjenje plata na već nepovoljnu finansijsku situaciju. Njima je ministar Zlatibor Lončar odgovorio da „vrlo dobro razume situaciju“, ali da sudbinu svih građana moraju da podele i zdravstveni radnici. On je boljitak na finansijskom planu za zdravstvene radnike najavio za 2016. godinu.\n← Da li to IKEA najzad dolazi u Srbiju?\nEvro – 118,9932 dinara →\nEćenike: Ovo je finansijski državni udar


„Zvezdana noć“ napokon dobija svoj LEGO 3D set | IMAGINARIJUM - Regionalni Lifestyle Magazin\n„Zvezdana noć“ napokon dobija svoj LEGO 3D set\nLEGO je nedavno pokazao da ume da sazreva sa svojim dugogodišnjim obožavaocima pružajući odraslima priliku da probude svoju maštovitost izradom delikatnih buketa i bonsai drveća od kockica koji su deo LEGO Botanicals kolekcije i koji, jednom sastavljeni, postaju jedinstveni home decor elementi.\nSvake godine, ljubitelji ovog danskog brenda prijavljuju svoje kreacije na LEGO Ideas platformi, a ideje sa najvećim brojem glasova imaju priliku da postanu stvarnost. Ove godine je remek delo jednog LEGO entuzijaste odjeknulo među ljubiteljima umetnosti širom LEGO univerzuma koji su mu dodelili čak 10.000 glasova i samim tim pomogli da njegova kreacija postane deo zvaničnih LEGO setova!\nProizvođač igračaka odlučio je da najpoznatiju sliku postimpresionističkog umetnika Vinsenta van Goga pretvori u 3D LEGO set! Originalna slika oživljava u 3D formatu i stavlja snažan akcenat na van Gogove prepoznatljive poteze četkicom kao i na izbor boja. Dubina meseca, zvezda i oblaka verno je prikazana upotrebom različitih nijansi žute i plave, kao i upotrebom zakrivljenih kockica, a cela slika biće sačinjena od preko 1.550 LEGO komada. Pored glavnih komada, ovaj set takođe uključuje umetničku četkicu, paletu, štafelaj i mini-sliku na odštampanom platnu, kao i LEGO figuru holandskog umetnika.\nBudući da je ovo samo maketa, konačna verzija može izgledati za nijansu drugačije, a LEGO Ideas platforma uveliko razrađuje detalje o ceni kao i o datumu izbacivanja ovog umetničkog seta na tržište!\nStarry night 3D lego set\nPrevious articleConverse nam poručuje da slavimo ljubav svakog dana!\nNext articleStigao je lookbook za dugo očekivanu Simone Rocha x H&M kolekciju


Srpskoj kompaniji novac za ideju koja može promeniti živote\nBiznis Autor:Neda Kurjački29. sep. 201621:33 > 22:49\nOnlajn pregled kod lekara specijaliste, slušalice koje otkrivaju moždani udar pre nego što se desi, gel koji gasi požar efikasnije od vode, samo su neke od ideja koje će u bliskoj budućnosti postati stvarnost.\nOne su među 13 projekata kojima će nemački investicioni dodeliti novac za razvoj. Ove ideje su pobedile u finalu prvog FoundCenter Investmentu, koje je završeno u četvrtak uveče u Beogradu.\nPrvu nagradu od 750 hiljada evra dobila je aplikacija koja približava medicinski savet na samo jedan klik daleko srpske kompanije Vismedic.\nDodeljene su i tri nagrade za inovativnost – po 650 hiljada evra dobili su projekti Brawas, za korišćenje moždanih talasa, i Ci Gel za proivpožarnu zaštitu, dok je projekat 3D štampača Formon dobio 130 hiljada evra.\nOsnivač FoundCenter Investmenta Dejan Jocić kaže da je odluka bila teška i da je zato čak 13 kompanija dobilo nagradu.


Duvanska industrija Vranje otpustila 166 radnika | Hronika\nPočetna strana > Hronika > Duvanska industrija Vranje otpustila 166 radnika\nDuvanska industrija Vranje otpustila 166 radnika\nPrema njegovim rečima stručnjaci će savetima da pomognu prekobrojnim radnicima da se ponovo zaposle ili pokrenu sopstveni biznis, a biće organizovana i stručna obuka za dokvalifikaciju i prekvalifikaciju radnika koji bi mogli da ostanu u fabrici.\nKoordinator projekta nove poslovne organizacije Gradimir Milić rekao je da se reorganizacijom firme, koja podrazumeva otpuštanje radnika, smanjenje troškova, povećanje produktivnosti i efikasnosti i prilagođavanje uslovima na svetskom tržištu, DIV spasava od zatvaranja.\nKompanija je povećala udeo na srpskom tržištu za 50 odsto i lokalizovala proizvodnju vodećih internacionalnih robnih marki u Vranju, a potreba za redefinisanjem poslovanja nameće se kao rezultat promena u neposrednom okruženju, dodao je on.\nAgenciji Beta rečeno je u DIV-u da je proces restrukturiranja firme bio transparentan, jer su u njega ravnopravno bili uključeni predstavnici zaposlenih, a potvrđeno je da BAT ostaje u Vranju i da se ne seli sa juga Srbije kako se dugo spekuliše.\n:\tU poslednja 24 sata u Srbiji registrovana 74 nova slučaja zaraze koronavirusom, nije bilo preminulih\n:\tSvetska zdravstvena organizacija: Uskoro će biti dva miliona mrtvih od koronavirusa ako se svet snažno ne mobiliše za ravnopravnu raspodelu budućih vakcina\n:\tZoran Lutovac: Danas nema nikakvih izbora u Demokratskoj stranci, neće biti otimanja DS - ići ćemo i do Strazbura


Uništavanje balkanskih rijeka: Međunarodne banke podstiču cunami hidroenergetskih projekata - eTrafika\n22/03/2018 3 min za čitanje\nNataša Crnković iz Centra za životnu sredinu ističe da je do stvarnih finansijera teško doći.\n“U Bosni i Hercegovini je jako teško doći do informacija ko su stvarni finansijeri hidroenergetskih projekata pa nam ova studija dosta pomaže. U Koaliciji za zaštitu rijeka BiH zaključujemo da je najveći problem finansiranja povezan sa podsticajima zbog kojih se investitori odlučuju za ovu vrstu projekata dok podsticaji za solarnu i vjetro energiju izostaju“, navodi ona.\nEBRD je najveći poznati finansijer hidroenergije na Balkanu. Banka je podržala ukupno 61 hidroenergetsko postrojenje sa 126 miliona evra, od kojih je 29 u zaštićenim područjima ili međunarodno priznatim područjima značajnim za biodiverzitet. Iako je banka posljednjih godina bila opreznija, još uvek razmatra finansiranje hidroelektrane Babino Selo na Vrbasu, kao i 15 hidroelektrana u kaskadi na rijeci Neretvici u Bosni i Hercegovini. Oba projekta su planirana u područjima sa bogatim biodiverzitetom.\nStudija i prateća baza podataka mogu se naći na ovom linku. Studija je izrađena u okviru kampanje “Sačuvajmo plavo srce Evrope” koju u Bosni i Hercegovini sprovodi Centar za životnu sredinu. Oko 2800 novih brana trenutno je planirano na teritoriji između Slovenije i Albanije. U cilju suzbijanja ovog uništavanja životne sredine, “EuroNatur” i “RiverWatch” pokrenuli su kampanju “Sačuvajmo plavo srce Evrope” u saradnji sa lokalnim partnerima u zemljama Balkana. Saznajte više ovdje.\nVjetropark Mesihovina: Čista i obnovljiva energija\nZagađenje ubija čitave porodice u Gacku\nIz muškog ugla sa Miljenkom Jergovićem